qundao/data-zh-poetry huggingface dataset:
夏日偶成不复伦次共得廿首复作长山道中故事耳
作者：王世贞
朝代：明

一贵一贱转眼，得意失意片言。丈夫自管六尺，莫拟轻受人恩。眷属偶然萍聚，此身亦是蓬飘。从他千古万古，何异明朝昨朝。为问夹毂周道，何如耦耕老农。六州铁铸成错，一尺布尚可缝。谷秕不如稗成，贵死不如贱生。东家送丧鼓吹，西家嫁女哭声。在山亦名小草，辞钓却唤阳鱎。何似一群鸾鹤，饱吃鳅鳝翀霄。小人请学为圃，愚公始爱移山。不至终身钱孔，似胜天下辙环。刘项蜗角千里，彭聃蜉蝣片时。唯有腾腾酒睡，唤作小劫须弥。右丞辋川胜地，少傅履道新居。此生大堪假息，身后岂必吾庐。法书名画古鼎，诗卷茶垆酒鎗。人呼六一居士，自号乌有先生。试茶初动蟹眼，临帖更画乌丝。啜罢冷淘槐叶，微吟双调柘枝。姓名琬琰四海，文字金石千秋。秖堪曳尾沙畔，那可跨鹤扬州。湖田未论厚薄，颇堪伏腊之资。吾意无可不可，世途已而殆而。车公一言拜相，司马三赋为郎。既与此人同世，取舍更自茫茫。握管颇成快事，衔杯差不让人。何曾在下援上，亦否辞富居贫。重权一佩六印，巧宦十至九卿。八十日陶彭泽，福薄苦要归耕。时事十羊九牧，世情暮四朝三。莫忧深源难起，自信中散不堪。有子万事非足，无官一身不轻。仙人自来忍辱，居士难矣净名。脩罗怨为兵刃，调达谤作笙歌。大梵天宫自在，光明不照娑婆。黄雀入水为蛤，青鸠乘春化鹰。升沈偶然所遇，强弱岂尔之能。踰冠已叨银艾，三十谬领金绯。总就回波六字，唯向君王乞归。
夏日偶成不复伦次共得廿首复作长山道中故事耳·其一
作者：王世贞
朝代：明

一贵一贱转眼，得意失意片言。丈夫自管六尺，莫拟轻受人恩。
夏日偶成不复伦次共得廿首复作长山道中故事耳其七
作者：王世贞
朝代：明
体裁：六言诗

刘项蜗角千里，彭聃蜉蝣片时。唯有腾腾酒睡，唤作小劫须弥。
夏日偶成不复伦次共得廿首复作长山道中故事耳其三
作者：王世贞
朝代：明
体裁：六言诗

为问夹毂周道，何如耦耕老农。六州铁铸成错，一尺布尚可缝。
夏日偶成不复伦次共得廿首复作长山道中故事耳其九
作者：王世贞
朝代：明
体裁：六言诗

法书名画古鼎，诗卷茶垆酒鎗。人呼六一居士，自号乌有先生。
夏日偶成不复伦次共得廿首复作长山道中故事耳其二
作者：王世贞
朝代：明
体裁：六言诗

眷属偶然萍聚，此身亦是蓬飘。从他千古万古，何异明朝昨朝。
夏日偶成不复伦次共得廿首复作长山道中故事耳其二十
作者：王世贞
朝代：明
体裁：六言诗

踰冠已叨银艾，三十谬领金绯。总就回波六字，唯向君王乞归。
夏日偶成不复伦次共得廿首复作长山道中故事耳其五
作者：王世贞
朝代：明
体裁：六言诗

在山亦名小草，辞钓却唤阳鱎。何似一群鸾鹤，饱吃鳅鳝翀霄。
夏日偶成不复伦次共得廿首复作长山道中故事耳其八
作者：王世贞
朝代：明
体裁：六言诗

右丞辋川胜地，少傅履道新居。此生大堪假息，身后岂必吾庐。
夏日偶成不复伦次共得廿首复作长山道中故事耳其六
作者：王世贞
朝代：明
体裁：六言诗

小人请学为圃，愚公始爱移山。不至终身钱孔，似胜天下辙环。
夏日偶成不复伦次共得廿首复作长山道中故事耳其十
作者：王世贞
朝代：明
体裁：六言诗

试茶初动蟹眼，临帖更画乌丝。啜罢冷淘槐叶，微吟双调柘枝。
夏日偶成不复伦次共得廿首复作长山道中故事耳其十一
作者：王世贞
朝代：明
体裁：六言诗

姓名琬琰四海，文字金石千秋。秖堪曳尾沙畔，那可跨鹤扬州。
夏日偶成不复伦次共得廿首复作长山道中故事耳其十七
作者：王世贞
朝代：明
体裁：六言诗

有子万事非足，无官一身不轻。仙人自来忍辱，居士难矣净名。
夏日偶成不复伦次共得廿首复作长山道中故事耳其十三
作者：王世贞
朝代：明
体裁：六言诗

车公一言拜相，司马三赋为郎。既与此人同世，取舍更自茫茫。
夏日偶成不复伦次共得廿首复作长山道中故事耳其十九
作者：王世贞
朝代：明
体裁：六言诗

黄雀入水为蛤，青鸠乘春化鹰。升沈偶然所遇，强弱岂尔之能。
夏日偶成不复伦次共得廿首复作长山道中故事耳其十二
作者：王世贞
朝代：明
体裁：六言诗

湖田未论厚薄，颇堪伏腊之资。吾意无可不可，世途已而殆而。
夏日偶成不复伦次共得廿首复作长山道中故事耳其十五
作者：王世贞
朝代：明
体裁：六言诗

重权一佩六印，巧宦十至九卿。八十日陶彭泽，福薄苦要归耕。
夏日偶成不复伦次共得廿首复作长山道中故事耳其十八
作者：王世贞
朝代：明
体裁：六言诗

脩罗怨为兵刃，调达谤作笙歌。大梵天宫自在，光明不照娑婆。
夏日偶成不复伦次共得廿首复作长山道中故事耳其十六
作者：王世贞
朝代：明
体裁：六言诗

时事十羊九牧，世情暮四朝三。莫忧深源难起，自信中散不堪。
夏日偶成不复伦次共得廿首复作长山道中故事耳其十四
作者：王世贞
朝代：明
体裁：六言诗

握管颇成快事，衔杯差不让人。何曾在下援上，亦否辞富居贫。
夏日偶成不复伦次共得廿首复作长山道中故事耳其四
作者：王世贞
朝代：明
体裁：六言诗

谷秕不如稗成，贵死不如贱生。东家送丧鼓吹，西家嫁女哭声。
夏日再宿碧云寺
作者：王世贞
朝代：明

春来虎溪笑，别尔竟长途。初地缘犹在，诸天念未孤。比丘惊出定，檀越见能呼。忍草看如昨，灵花问已无。归云仍卧榻，流水自斋厨。病骨苏金髓，尘心冷玉壶。暂栖同怖鸽，乞食伴饥乌。欲施周颙宅，吴中盗一区。
夏日同僚友游崔都尉山庄分韵
作者：王世贞
朝代：明

尺五高临杜曲天，况逢三伏胜游偏。夹堤杨柳凉全得，出水芙蕖晓故鲜。南国烟波开槛外，西山风雨落尊前。谁家暗度秦台引，回首朱门月可怜。
夏日同皇甫开州游郑氏园
作者：王世贞
朝代：明

看竹池亭雨后新，冲泥未怯往来频。林间散发逢玄晏，谷口停骖问子真。水净芙蓉偏窈窕，天清鹳鹤自精神。将从傲吏金门隐，尘土应惭上角巾。
夏日寺居即事四首
作者：王世贞
朝代：明

解夏僧同懒，愁霖客渐疏。云霄吾意左，天地此生馀。饥即分斋饭，閒能读道书。笑他杨得意，今日荐相如。剥啄醒高卧，中庭柏影移。少年频载酒，长日拟论诗。薄俗疏堪继，虚名得自知。青山一杯罢，相对坐支颐。十年甘削迹，不省旧何官。人惜遗簪在，天容裋褐宽。往来宁有托，荣悴易为端。从此飘然去，真无愧箨冠。往往推窗坐，西山云色来。未归诚偶尔，少住亦悠哉。累句初谙俗，清尊不负才。当时仲宣赋，岂为异乡哀。
夏日寺居即事四首·其一
作者：王世贞
朝代：明

解夏僧同懒，愁霖客渐疏。云霄吾意左，天地此生馀。饥即分斋饭，閒能读道书。笑他杨得意，今日荐相如。
夏日寺居即事四首其三
作者：王世贞
朝代：明
体裁：五言律诗

十年甘削迹，不省旧何官。人惜遗簪在，天容裋褐宽。往来宁有托，荣悴易为端。从此飘然去，真无愧箨冠。
夏日寺居即事四首其二
作者：王世贞
朝代：明
体裁：五言律诗

剥啄醒高卧，中庭柏影移。少年频载酒，长日拟论诗。薄俗疏堪继，虚名得自知。青山一杯罢，相对坐支颐。
夏日寺居即事四首其四
作者：王世贞
朝代：明
体裁：五言律诗

往往推窗坐，西山云色来。未归诚偶尔，少住亦悠哉。累句初谙俗，清尊不负才。当时仲宣赋，岂为异乡哀。
夏日小理花榭漫兴
作者：王世贞
朝代：明

谢客冠长解，抛书酒渐亲。陋甘为圃问，拙忆灌园人。引瀑全宜暑，栽花已过春。忽惊摇落思，高柳暮蝉新。小树僮能接，繁花手自修。闭门疑在野，积雨乍成秋。万事何青眼，诸公岂黑头。还嗔妻子问，祇为俸钱留。落落孤松树，空斋意敞然。谁来醉明月，独坐看青天。解发步兵啸，披襟中散弦。那能畏官长，骑马问流年。握管真凭我，衔杯不让人。风尘世已甚，慷慨复何陈。岁月持螯手，朝廷食肉身。无为互嘲诮，各自有沉沦。
夏日小理花榭漫兴·其一
作者：王世贞
朝代：明

谢客冠长解，抛书酒渐亲。陋甘为圃问，拙忆灌园人。引瀑全宜暑，栽花已过春。忽惊摇落思，高柳暮蝉新。
夏日小理花榭漫兴·其四
作者：王世贞
朝代：明

握管真凭我，衔杯不让人。风尘世已甚，慷慨复何陈。岁月持螯手，朝廷食肉身。无为互嘲诮，各自有沉沦。
夏日小理花榭漫兴其三
作者：王世贞
朝代：明
体裁：五言律诗

落落孤松树，空斋意敞然。谁来醉明月，独坐看青天。解发步兵啸，披襟中散弦。那能畏官长，骑马问流年。
夏日小理花榭漫兴其二
作者：王世贞
朝代：明
体裁：五言律诗

小树僮能接，繁花手自修。闭门疑在野，积雨乍成秋。万事何青眼，诸公岂黑头。还嗔妻子问，祇为俸钱留。
夏日归庄居即事
作者：王世贞
朝代：明

抱病城居暑不辞，暂归风物总相宜。家家饷耨盘游饭，处处行歌鼓拍词。水暖鱼虾俱气色，日长鸡犬亦熙怡。葛巾疏罢无劳裹，远近垂杨护酒旗。聊将物色供吾庐，懒性何妨但索居。遥夜蛙池饶鼓吹，乍晴蜗壁也诗书。墙低过雨分猫笋，市小腥风上鲚鱼。若到长安逢褦襶，为言田父定何如。
夏日归庄居即事·其一
作者：王世贞
朝代：明

抱病城居暑不辞，暂归风物总相宜。家家饷耨盘游饭，处处行歌鼓拍词。水暖鱼虾俱气色，日长鸡犬亦熙怡。葛巾疏罢无劳裹，远近垂杨护酒旗。
夏日归庄居即事·其二
作者：王世贞
朝代：明

聊将物色供吾庐，懒性何妨但索居。遥夜蛙池饶鼓吹，乍晴蜗壁也诗书。墙低过雨分猫笋，市小腥风上鲚鱼。若到长安逢褦襶，为言田父定何如。
夏日抱痾十二绝句
作者：王世贞
朝代：明

支枕时自言，斯人有斯疾。老作一蠹鱼，残编送馀日。传闻三峡下，白雪捲青天。借得东邻水，潺湲亦可怜。偶然片语出，却拾寰中遗。歌罢还自赏，安用他人为。晓梦钟欲残，故人枕边别。武夷山上云，白雪楼中雪。虽揽千古书，畏语千古事。白日稍向西，一事一垂泪。病在何妨暑，科头镇日眠。莫言疏笔砚，不索卖文钱。世事久不闻，偶传北来耗。远志在东山，一夕俱小草。西林贝叶编，东林竹叶酒。问我西来意，翻云醉中有。客有携枰者，湛思入玄解。忽悟敛子时，人我俱安在。客是华阳馆，仍云霅上来。野夫名已尽，只爱自衔杯。社酒乡人至，无言但一卮。犹胜莫处士，强我坐谈诗。长卿故倦游，藜床壁间挂。但唤尤老来，青山随意写。
夏日抱痾十二绝句·其一
作者：王世贞
朝代：明

支枕时自言，斯人有斯疾。老作一蠹鱼，残编送馀日。
夏日抱痾十二绝句其七
作者：王世贞
朝代：明
体裁：五言绝句

世事久不闻，偶传北来耗。远志在东山，一夕俱小草。
夏日抱痾十二绝句其三
作者：王世贞
朝代：明
体裁：五言绝句

偶然片语出，却拾寰中遗。歌罢还自赏，安用他人为。
夏日抱痾十二绝句其九
作者：王世贞
朝代：明
体裁：五言绝句

客有携枰者，湛思入玄解。忽悟敛子时，人我俱安在。
夏日抱痾十二绝句其二
作者：王世贞
朝代：明
体裁：五言绝句

传闻三峡下，白雪捲青天。借得东邻水，潺湲亦可怜。
夏日抱痾十二绝句其五
作者：王世贞
朝代：明
体裁：五言绝句

虽揽千古书，畏语千古事。白日稍向西，一事一垂泪。
夏日抱痾十二绝句其八
作者：王世贞
朝代：明
体裁：五言绝句

西林贝叶编，东林竹叶酒。问我西来意，翻云醉中有。
夏日抱痾十二绝句其六
作者：王世贞
朝代：明
体裁：五言绝句

病在何妨暑，科头镇日眠。莫言疏笔砚，不索卖文钱。
夏日抱痾十二绝句其十
作者：王世贞
朝代：明
体裁：五言绝句

客是华阳馆，仍云霅上来。野夫名已尽，只爱自衔杯。
夏日抱痾十二绝句其十一
作者：王世贞
朝代：明
体裁：五言绝句

社酒乡人至，无言但一卮。犹胜莫处士，强我坐谈诗。
夏日抱痾十二绝句其十二
作者：王世贞
朝代：明
体裁：五言绝句

长卿故倦游，藜床壁间挂。但唤尤老来，青山随意写。
夏日抱痾十二绝句其四
作者：王世贞
朝代：明
体裁：五言绝句

晓梦钟欲残，故人枕边别。武夷山上云，白雪楼中雪。
夏日村居有述
作者：王世贞
朝代：明

江村养余懒，颇不病幽独。维时仲夏初，长天气清淑。野人太无事，自起为约束。凌晨盥嗽毕，叩齿三十六。始浇庭中花，次洗屋后竹。荐麦欣及新，分葵味馀馥。弄笔南窗下，醉沈凭淋漉。金石四五编，骚雅一再读。吸涧煮茗旗，松声腾波绿。小啜清飔来，尘襟净于沐。课童抄酒经，进客命棋局。树影俄已圆，厨人报藜熟。饭罢何所道，出门信其足。扶耒古陇傍，垂纶清溪曲。维东有兰若，经藏可游目。随意手一编，无烦證耆宿。斜阳语来下，炊烟布平陆。及归尚未暝，蓬汤芬初沐。晾发风衡门，明蟾破茅屋。有友二三人，非雅亦不俗。劝酬久已荒，匕箸肆所欲。醽倾若下酒，粳汎宜城粥。恍惚尘外语，星河莽相属。瑜枕竹方床，湘文簟如玉。中有腾腾乡，容吾便便腹。缅怀康庄士，声势迫驱逐。红尘沾褦襶，白汗脂炙毂。所得仲孰多，百年亦良促。寄言斧斤者，吾甘不才木。
夏日村居杂兴十绝
作者：王世贞
朝代：明

罢翻遗刻上乌丝，且捲湘帘看奕棋。犹觉闲身多此事，石床眠受午风吹。数卷残编了不亲，科头閒作水边身。怪来终日无烦暑，应趁人间得意人。晓风微剪绿阴稠，剥啄柴门懒应酬。卿自衣冠用卿法，野人经月不梳头。风尘十载倦归田，始向山僧学坐禅。此日和禅都不管，醒时呼酒醉时眠。臛凫蒸饼瓮头春，且喜农家事事真。论雨论晴天欲暝，柳梢初破月华新。断绝人间千万缘，尚留篇什伴残年。欲知诗思今来懒，祇乞成都减样笺。草屩捞虾寄此生，早潮初退晚潮平。真成一梦真成觉，不博区区世上名。落拓隗俄醉后真，子嵩应的是前身。自缘耽酒慵开卷，翻道庄生不异人。日脚初低树色高，晚凉微动鬓萧骚。乌头作风白头雨，处处欢声停桔槔。池上疏星浴曙波，偶听蛩响在青萝。亦知残暑将为客，其柰秋风感慨多。
夏日村居杂兴十绝·其一
作者：王世贞
朝代：明

罢翻遗刻上乌丝，且捲湘帘看奕棋。犹觉闲身多此事，石床眠受午风吹。
夏日村居杂兴十绝其七
作者：王世贞
朝代：明
体裁：七言绝句

草屩捞虾寄此生，早潮初退晚潮平。真成一梦真成觉，不博区区世上名。
夏日村居杂兴十绝其三
作者：王世贞
朝代：明
体裁：七言绝句

晓风微剪绿阴稠，剥啄柴门懒应酬。卿自衣冠用卿法，野人经月不梳头。
夏日村居杂兴十绝其九
作者：王世贞
朝代：明
体裁：七言绝句

日脚初低树色高，晚凉微动鬓萧骚。乌头作风白头雨，处处欢声停桔槔。
夏日村居杂兴十绝其二
作者：王世贞
朝代：明
体裁：七言绝句

数卷残编了不亲，科头閒作水边身。怪来终日无烦暑，应趁人间得意人。
夏日村居杂兴十绝其五
作者：王世贞
朝代：明
体裁：七言绝句

臛凫蒸饼瓮头春，且喜农家事事真。论雨论晴天欲暝，柳梢初破月华新。
夏日村居杂兴十绝其八
作者：王世贞
朝代：明
体裁：七言绝句

落拓隗俄醉后真，子嵩应的是前身。自缘耽酒慵开卷，翻道庄生不异人。
夏日村居杂兴十绝其六
作者：王世贞
朝代：明
体裁：七言绝句

断绝人间千万缘，尚留篇什伴残年。欲知诗思今来懒，祇乞成都减样笺。
夏日村居杂兴十绝其十
作者：王世贞
朝代：明
体裁：七言绝句

池上疏星浴曙波，偶听蛩响在青萝。亦知残暑将为客，其柰秋风感慨多。
夏日村居杂兴十绝其四
作者：王世贞
朝代：明
体裁：七言绝句

风尘十载倦归田，始向山僧学坐禅。此日和禅都不管，醒时呼酒醉时眠。
夏日游弘慈寺僧祈雨乞午斋而出
作者：王世贞
朝代：明

此日依莲社，真成戒酒杯。胡僧多宝座，士女献花台。说法老龙去，随缘甘雨来。冲泥予不厌，骑马夜能回。
夏日陪段侍御游灵岩寺作
作者：王世贞
朝代：明

群峰抱兰若，孤塔界晴空。未沐菩提雨，时闻薝卜风。使星聊一驻，佛日暂相同。倘借支公马，长陪鲍氏骢。
夏日饮煦上人房
作者：王世贞
朝代：明

野人无一事，爱尔云床眠。缓带松风集，开樽江月悬。僧仍解中圣，客亦喜逃禅。欲问西来意，难从醒者传。藜杖欲何适，清溪扶兴长。煦公茅屋底，时有松醪香。青菜久成甲，红莲初离房。谓予餐禅悦，此味讵能忘。
夏日饮煦上人房·其一
作者：王世贞
朝代：明

野人无一事，爱尔云床眠。缓带松风集，开樽江月悬。僧仍解中圣，客亦喜逃禅。欲问西来意，难从醒者传。
夏日饮煦上人房·其二
作者：王世贞
朝代：明

藜杖欲何适，清溪扶兴长。煦公茅屋底，时有松醪香。青菜久成甲，红莲初离房。谓予餐禅悦，此味讵能忘。
夕梦数恶赋此自解
作者：王世贞
朝代：明

湘帘碧梧秋一叶，匡床夜夜迷蝴蝶。六候何烦辨吉凶，五衰未必根缘业。由来蕉鹿妄纷纶，尹氏那能胜役人。陇上行车陇下骨，君看此梦定谁真。
多丽·晚春雪后即景
作者：王世贞
朝代：明

醉飞琼，恼乱瑶池清宴。吉玲琤、凤钗敲碎，荡成满地飘霰。送天桃、武陵几树，伴梨花、杜曲千片。妒我春衫，妆他寒食，乍惊蜂蝶又猜莺燕。五陵畔、杂和烟雨，宝马踏青转。樊楼上、银筝细炙，红垆重暖。怯寒色、条桑小妇，幕䍦轻护娇面。展纤弯、一双莲瓣，屐齿香泥粉痕浅。冷落流光，萋迷馀景，东风无计玉山软。天公老、被伊瞒过，红日几时见。空担阁、无主野芳，满目愁怨。
多景岩
作者：王世贞
朝代：明

千岩荐奇色，使我劳清瞬。其若老僧何，不见亦无尽。
夜与诸公饮大雄殿前庭银杏下得月有作
作者：王世贞
朝代：明

平楚苍然暝未开，暂依高树共徘徊。一珠陡自中天涌，万象纷从下界来。微？不妨呼米汁，晚参何幸傍经台。诸贤不置支公坐，寂默谁窥许掾才。
夜与诸公饮大雄殿前庭银杏下得月有作
作者：王世贞
朝代：明
体裁：七言律诗

平楚苍然暝未开，暂依高树共徘徊。一珠陡自中天涌，万象纷从下界来。微�不妨呼米汁，晚参何幸傍经台。诸贤不置支公坐，寂默谁窥许掾才。
夜入保定公署秋隘风雨横来戏成一首
作者：王世贞
朝代：明

樊舆城中数椽木，蔓藟骄生妒人足。使者何妨入狗门，诸君岂解惊牛屋。此时天公太有权，行风逐雨相扶颠。遥闻柏府沈深甚，不分啼乌竟夕眠。
夜半醉过子相
作者：王世贞
朝代：明

北斗下卓河西流，先生醉歌吟未休。不为长安一片地，何人能破古今愁。
夜发卢沟有感
作者：王世贞
朝代：明

鸡鸣只傍五更长，瘦马陵兢影自伤。一样卢沟桥上月，不知南去便如霜。
夜听印师礼诵走笔偶成
作者：王世贞
朝代：明

街鼓初停香篆寒，呗声那为雨声阑。弥陀界远疑城近，慈氏宫深外院宽。正念可争无念好，非心还较即心难。道人别有安身处，未必清晨叩懒残。
夜坐
作者：王世贞
朝代：明

清秋思不极，掩卷坐沉吟。自决浮生计，谁探异代心。物情穷可见，吾道拙相寻。不为存骚雅，曹刘岂至今。
夜坐偶成
作者：王世贞
朝代：明

湖海频惊信，乾坤可置身。且谋今日酒，能保异时人。骨肉名空在，田庐迹已陈。急难双饱眼，未敢视经纶。塞垣摇白羽，京辇斗黄金。亲计难归拙，君恩畏转深。一生垂失路，万态总违心。仅有文章在，名山恐陆沉。
夜坐偶成·其一
作者：王世贞
朝代：明

湖海频惊信，乾坤可置身。且谋今日酒，能保异时人。骨肉名空在，田庐迹已陈。急难双饱眼，未敢视经纶。
夜坐偶成·其二
作者：王世贞
朝代：明

塞垣摇白羽，京辇斗黄金。亲计难归拙，君恩畏转深。一生垂失路，万态总违心。仅有文章在，名山恐陆沉。
夜坐吟
作者：王世贞
朝代：明

唧唧夜虫吟，起我东西南北心。丈夫户庭间，行穷越巂度天山。高枝肃肃留远风，追我少年及老翁。邻家有酒沽不得，岂须道途凋颜色。
夜坐长山署中
作者：王世贞
朝代：明

觅句惊从得，呼杯幸勿空。句堪今日老，杯借片时雄。项领纷成态，腰支转未工。翛翛故园竹，偏在月明中。
夜夜曲
作者：王世贞
朝代：明

夜夜连枝帐，不复知惆怅。夜夜同心绮，亦复忘欢喜。唯有梦梁州，追欢更解愁。匡床凉似水，初月澹如钩。
夜宿天池雨归作
作者：王世贞
朝代：明

石榻梦能浅，偶然甘雨零。乱烟萦处合，幽梵坐来停。薜挂疑相媚，松眠乍欲醒。遥淙斗飞白，断壁吐空青。涧发琴中水，池添镜里星。破萍龟浴甲，缀草鹤梳翎。步步堪回屐，时时忽建瓴。肯分香积饭，十日代翻经。
夜宿碧云寺
作者：王世贞
朝代：明

幽人夜无寐，初月衔山阁。不见月出光，但见松影落。
夜度娘
作者：王世贞
朝代：明

昏星送侬去，晨星送侬归。窗前百种鸟，为谁不安栖。
夜泊胥口汎月作
作者：王世贞
朝代：明

灏气将从合，波光忽自开。初萦匹练动，如拥素车来。出没青千岫，纵横玉九垓。高吟乌鹊语，横槊亦雄哉。
夜泊芦夹回望燕子矶
作者：王世贞
朝代：明

风吹浩荡去，却在芦江湄。燕子矶头月，清光当待谁。
夜泊虞山下
作者：王世贞
朝代：明

明当向城府，维舟此山足。奚必遂登临，聊以驱吾俗。初月未拟规，浮云更成璞。酒罢独何为，移书就残烛。
夜登吴山访紫阳庵即事
作者：王世贞
朝代：明

吴峰顶畔市烟霏，裁脱红尘便翠微。城外春山城里色，树根流水树头飞。逶迤踏月疑沾屩，䆗窱藏云暗湿衣。解道丁家留鹤蜕，至今华表未闻归。
夜登城东角楼和峻伯得楼字
作者：王世贞
朝代：明

横吹春登百尺楼，使君中宴解吴钩。离宫月送双螭出，极浦烟催万雉收。尽履青天垂大岘，开尊碧海写渑流。虚为赋客悲非土，何处风尘不壮游。
夜起步中庭有感
作者：王世贞
朝代：明

罢酒出中逵，皓魄起前楹。始见衔半规，稍稍渐成盈。积雪焉藏照，天地吐馀清。恍若玉龙飞，乔松郁峥嵘。羁雌无停影，号雄有求声。狐貉虽被躬，旷士中不胜。安驾双鸾翼，并起翔天京。
夜过丘给事懋实
作者：王世贞
朝代：明

亦知朝省贵，犹是孝廉居。四壁已如立，一瓢都不馀。悠然见肝胆，偶尔及诗书。街鼓由他竞，难催刺史车。苔色车从破，庭阴榻不妨。絺衣挂残日，茗椀过新凉。世事难深竟，诗名好细藏。自怜无一解，得尔爱吾狂。使星齐下邑，巷树鲁东家。小立匏尊具，清言布帽斜。援琴为山水，倚杖即云霞。暂失人间态，风尘到自嗟。为载嵇康酒，来陪阮籍棋。故人青眼在，高枕白云知。海色清残暑，花阴逗晚飔。莫须成故事，折简便新诗。
夜过丘给事懋实·其一
作者：王世贞
朝代：明

亦知朝省贵，犹是孝廉居。四壁已如立，一瓢都不馀。悠然见肝胆，偶尔及诗书。街鼓由他竞，难催刺史车。
夜过丘给事懋实·其二
作者：王世贞
朝代：明

苔色车从破，庭阴榻不妨。絺衣挂残日，茗椀过新凉。世事难深竟，诗名好细藏。自怜无一解，得尔爱吾狂。
夜过丘给事懋实·其四
作者：王世贞
朝代：明

为载嵇康酒，来陪阮籍棋。故人青眼在，高枕白云知。海色清残暑，花阴逗晚飔。莫须成故事，折简便新诗。
夜过丘给事懋实其三
作者：王世贞
朝代：明
体裁：五言律诗

使星齐下邑，巷树鲁东家。小立匏尊具，清言布帽斜。援琴为山水，倚杖即云霞。暂失人间态，风尘到自嗟。
夜过丘给事懋实其二
作者：王世贞
朝代：明
体裁：五言律诗

苔色车从破，庭阴榻不妨。絺衣挂残日，茗碗过新凉。世事难深竟，诗名好细藏。自怜无一解，得尔爱吾狂。
夜过前中丞翟廷献饮醉作
作者：王世贞
朝代：明

翟公之门雀可罗，五马焉用长经过。丈夫意气偶相许，不惜葡萄千石多。君家食单况无敌，蒸饼能为十字坼。凫臇金缕压鹅黄，蟹擘霜螯胜熊白。洛城可数饮乳豚，安定虚传噎鸠麦。问君行年七十强，红颜绿鬓双瞳方。手谈意彄尽奇品，高歌激尘飞绕梁。一杯一曲殊未已，残月千门夜如水。欲别无劳问姓名，其人高阳酒徒耳。
夜过柏子潭恭读御碑是高皇三注矢得雨事
作者：王世贞
朝代：明

金书赑屃耸长空，彷佛神谟大禹同。涧底泉鸣疑去镝，峰头月满似弯弓。苍藤忽破虬龙影，怪石频穿虎豹丛。似觉普天多苦旱，可无灵雨报祈丰。
夜遇子相城西同宿
作者：王世贞
朝代：明

遇尔不自意，骤回双眼青。立谈过深雨，把酒尽残星。此夜真同醉，明朝又独醒。亦知吾道在，那敢怨飘零。天地事何限，风霜吾自雠。如何三月别，顿尽百年愁。未易蛾眉老，何当骏骨留。停鞭又挥手，斗气浅幽州。
夜遇子相城西同宿·其一
作者：王世贞
朝代：明

遇尔不自意，骤回双眼青。立谈过深雨，把酒尽残星。此夜真同醉，明朝又独醒。亦知吾道在，那敢怨飘零。
夜遇子相城西同宿·其二
作者：王世贞
朝代：明

天地事何限，风霜吾自雠。如何三月别，顿尽百年愁。未易蛾眉老，何当骏骨留。停鞭又挥手，斗气浅幽州。
夜集有怀谢茂秦分韵
作者：王世贞
朝代：明

故人元不乏，犹问白头翁。此夜漳园赋，谁当谢朓工。小儒矜倚马，薄俗谓雕虫。尔自黄初际，翩翩作者风。被发长安市，乾坤一啸歌。歔欷吾辈晚，跌宕世人多。短褐春仍在，新诗老任过。祇应西望处，残月满漳河。
夜集有怀谢茂秦分韵·其一
作者：王世贞
朝代：明

故人元不乏，犹问白头翁。此夜漳园赋，谁当谢朓工。小儒矜倚马，薄俗谓雕虫。尔自黄初际，翩翩作者风。
夜集有怀谢茂秦分韵·其二
作者：王世贞
朝代：明

被发长安市，乾坤一啸歌。歔欷吾辈晚，跌宕世人多。短褐春仍在，新诗老任过。祇应西望处，残月满漳河。
夜雨
作者：王世贞
朝代：明

酒力初消梦未成，空阶滴雨到天明。不须身在阳关外，白发应添四五茎。
夜饮柴生
作者：王世贞
朝代：明

吾晚耽刘毅，枭卢一掷回。天风吹帻堕，海月趁杯来。醉习时人态，狂容傲吏才。思从市中侠，走马度章台。
夜黄
作者：王世贞
朝代：明

凤皇一双飞，百鸟尊为王。侬今妆洗去，与欢助辉光。
大中丞临海王公以举远楼十六韵见示命和率尔续貂殊忘丑陋不足辱楣栋问也
作者：王世贞
朝代：明

逼汉高开阁，筹边壮写图。指南通海国，走北饷天都。星欲重檐堕，云将列雉扶。淮流遥控楚，江势下吞吴。白马宣房颂，玄熊大禹谟。转输宽戍卒，利涉尽漕舻。匹练通流细，千帆挟雾粗。龙腥春动海，蚌吐夜明湖。羽卫云同合，敖仓雪并铺。已闻迁计相，仍借领兵符。阖辟新名重，浮沈往论徂。策勋须第一，有赏必称殊。事业能书鼎，诗篇可好竽。偶然存旧社，未肯忘迂儒。贵岂雕虫在，宽容尺鴳纾。知公意拂拭，矫首望长途。
大中丞孙公贻书示按部期久不至聊尔奉讯
作者：王世贞
朝代：明

父老河干睇望频，孙郎江左欲行春。单车立破千妖胆，一疏能舒万姓颦。稍觉前茅旌色动，争传细柳甲光新。野夫亦傍花溪立，为雨为云忽未真。
大中丞方公定之以岭南诸什见示奉酬一律
作者：王世贞
朝代：明

度岭天全近，留霜瘴自徂。郁林人比石，合浦字为珠。念欲酬清郢，神应索大巫。将坛新政外，许似祭遵无。
大中丞济南谷公家近沧海因署别号见志寻圣聪简眷开府吴越东南诸海复在四履故吏王生尝辱公国士之知乃属吴人钱叔宝为图而歌之
作者：王世贞
朝代：明

海为百谷王，苍然带燕齐。烛龙张眸七曜夺，巨鳌頫首三山低。回风叠浪恒萧瑟，错落珠玑闪蛟室。蜃气晴嘘析木云，鸡声夜唤扶桑日。万古长容天地输，九秋不动鱼龙都。明公弱冠傍海屋，已下铁网钩珊瑚。偶得浮槎名贯月，直汎银河叩星阙。帝女坛前五白茅，天公诏底双黄钺。可但宗悫乘长风，东南自此戍烟空。三千犀毗水组练，五百鱼丽云艨艟。昨者明州大计吏，楼船捧觞伏波跽。已传淮水缚长鲸，复道越裳来白雉。如逢召写汉麒麟，中国须归有圣人。借问谁谋渤海对，王生元是一波臣。
大中丞潘公自吴兴扁舟见访醉我小祗园各抒遁况得十韵以谢
作者：王世贞
朝代：明

薄宦容休沐，幽栖得故人。蓬今开仲蔚，花似识安仁。饷我乌程酒，兼之千里莼。片言心转合，一醉俸堪贫。兕斝骄增色，枭卢捷有神。态知颓玉好，交入断金亲。共爱浮家易，仍誇泽国邻。风尘生塞兑，岁月老知津。予忝分麾旧，公仍启事新。争为五湖长，此拜定谁真。
大中丞胡公入佐司徒贞以多病里居不获一从父老卧辙请留聊成二章以壮行色盖公之功德人能诵之而公之苦心人不能尽知也故于结语中深致感云
作者：王世贞
朝代：明

关西清白古来传，数到胡威更莹然。新转地官饶建地，近从天语见回天。寻常八座人犹羡，四十三台尔更贤。惟有苦心真绝处，青灯疏草泪痕偏。五云将送画熊车，欲借先知寇不如。主计十陪萧相府，阜财能用范乡书。穷檐尽属吹嘘后，多士争承咳唾余。渐老杜陵怀旧切，春风寂寂浣花居。
大中丞胡公入佐司徒贞以多病里居不获一从父老卧辙请留聊成二章以壮行色盖公之功德人能诵之而公之苦心人不能尽知也故于结语中深致感云·其一
作者：王世贞
朝代：明

关西清白古来传，数到胡威更莹然。新转地官饶建地，近从天语见回天。寻常八座人犹羡，四十三台尔更贤。惟有苦心真绝处，青灯疏草泪痕偏。
大中丞胡公入佐司徒贞以多病里居不获一从父老卧辙请留聊成二章以壮行色盖公之功德人能诵之而公之苦心人不能尽知也故于结语中深致感云·其二
作者：王世贞
朝代：明

五云将送画熊车，欲借先知寇不如。主计十陪萧相府，阜财能用范乡书。穷檐尽属吹嘘后，多士争承咳唾余。渐老杜陵怀旧切，春风寂寂浣花居。
大中丞陈公自楚南服贻诗见怀赋此为谢
作者：王世贞
朝代：明

曾向陈家识季方，参差玉树凛冰霜。行台对耸中丞柏，赐履重依右伯堂。万里素书来燕外，十年丹禁接鹓行。虚劳姓字占朝籍，已卖残躯事药王。
大中丞马公昔建节渚宫余忝气分之雅兹抚有江右贻书慰存赋得一律志谢兼简公部人邓太史
作者：王世贞
朝代：明

棠阴故傍渚宫多，槐色新从南浦过。此日五溪怀马援，当年一疏忝常何。鱼椷远结缠绵意，锦段难为报按歌。宇下岂无徐孺子，可能回驾访烟萝。
大司寇王公扶侍太夫人驰传还里赋此为赠
作者：王世贞
朝代：明

将母仍为昼锦身，亲从玉殿捧恩纶。旌旗自北风云近，花柳从南雨露匀。出入两朝中执法，起居八座太夫人。莱衣姓老看还少，粉署名秋别有春。桃实供从王母旧，履声听识郑公真。那应北斗虚喉舌，共望中台领缙绅。明主总深乌鸟慰，可能无意画麒麟。
大司马刘公六十
作者：王世贞
朝代：明

八座归来鬓尚玄，三朝名德许谁先。宁因水镜繁桃李，不为风尘损蕙荃。白璧转看蝇后莹，明珠初吐蚌中圆。莫疑少选安车下，犹去悬时一十年。
大司马张公惟静著皇明文苑成复为先公作诔敬赋以谢
作者：王世贞
朝代：明

不烦分洛见经纶，泉石清时业自新。四海文章归藻鉴，九朝人物借陶钧。歌中春雪元无敌，字里风霜若有神。痛杀宣城遗烈在，中兴一颂有名臣。
大司马阴公出扇索书近作污茧之后复得一律博笑
作者：王世贞
朝代：明

尚书自是岷峨英，四始究极八法精。？然授以白团扇，顾我要写金陵行。分无名笔嗣子敬，可有秀句酬阴铿。尚有宠光置怀袖，或使清风习习生。
大司马阴公出扇索书近作污茧之后复得一律博笑
作者：王世贞
朝代：明
体裁：七言律诗

尚书自是岷峨英，四始究极八法精。�然授以白团扇，顾我要写金陵行。分无名笔嗣子敬，可有秀句酬阴铿。尚有宠光置怀袖，或使清风习习生。
大垂手
作者：王世贞
朝代：明

秋水剪明眸，亭亭出画楼。邀他大垂手，不惜锦缠头。舞罢香无迹，歌残翠未收。留髡烛尽灭，更与按伊州。
大夷峰
作者：王世贞
朝代：明

大夷峰头天地宽，不似武夷山九盘。寄语浔阳江上客，游时莫作小姑看。
大宗伯吴兴董公枉棹海滨道返命进士长君代访且赠长律饰奖过情愧感之情托之申和
作者：王世贞
朝代：明

元老三朝鬓未苍，碧澜天目供文章。初将息念归祗树，雅有高名在柏梁。冀北群群空騕袅，淮南字字挟风霜。书成旧锡黄银印，梦醒犹疑白玉堂。善诲门墙多末照，怜才齿颊有余香。齐纨忽展银钩赠，越锦难轻玉案偿。共道贤良惟一董，可能京兆拟三王。芃芃兰桂秋逾茂，蔼蔼桑榆日未央。丹穴凤毛开气色，清时狐笔借飞扬。莫言兴尽山阴舫，衣带居然一水乡。
大宗伯姜公倡诸公祈雨澍应偶成一绝奉览蒙赐迭四章不揣鄙陋辄依韵补上忘其续貂恐蹈蛇足不知群公能遂翕如成此胜事否
作者：王世贞
朝代：明

欲将祈雨续祈晴，日日云璈礼上清。自是天公在方寸，占风莫问管先生。拟攀真宰叩阴晴，祗仗清卿彻底清。一望秣陵黄土色，不知新绿为谁生。村村抱耒怨天晴，无奈钟山气转清。可为乖龙眠欲醒，千江鳞甲片时生。
大宗伯姜公倡诸公祈雨澍应偶成一绝奉览蒙赐迭四章不揣鄙陋辄依韵补上忘其续貂恐蹈蛇足不知群公能遂翕如成此胜事否·其一
作者：王世贞
朝代：明
体裁：七言绝句

欲将祈雨续祈晴，日日云璈礼上清。自是天公在方寸，占风莫问管先生。
大宗伯姜公倡诸公祈雨澍应偶成一绝奉览蒙赐迭四章不揣鄙陋辄依韵补上忘其续貂恐蹈蛇足不知群公能遂翕如成此胜事否·其三
作者：王世贞
朝代：明

村村抱耒怨天晴，无奈钟山气转清。可为乖龙眠欲醒，千江鳞甲片时生。
大宗伯姜公倡诸公祈雨澍应偶成一绝奉览蒙赐迭四章不揣鄙陋辄依韵补上忘其续貂恐蹈蛇足不知群公能遂翕如成此胜事否·其二
作者：王世贞
朝代：明

拟攀真宰叩阴晴，祗仗清卿彻底清。一望秣陵黄土色，不知新绿为谁生。
大宗伯徐公携阿倩见饯娄江命赋之得二绝
作者：王世贞
朝代：明

红绡中单白玉肤，问着恐是徐卿雏。不须刘尹评身价，但道方回胜也无。窄衫微卷按歌频，人道春卿桃李春。若使青莲听一曲，悔将潭水比汪伦。
大宗伯徐公携阿倩见饯娄江命赋之得二绝
作者：王世贞
朝代：明

飞白传糺坐不空，乍回秋水剪双瞳。若教携得金陵去，乐府应添明下童。
大宗伯徐公携阿倩见饯娄江命赋之得二绝·其一
作者：王世贞
朝代：明

红绡中单白玉肤，问着恐是徐卿雏。不须刘尹评身价，但道方回胜也无。
大宗伯徐公携阿倩见饯娄江命赋之得二绝·其二
作者：王世贞
朝代：明

窄衫微卷按歌频，人道春卿桃李春。若使青莲听一曲，悔将潭水比汪伦。
大宗伯董丈用均初度
作者：王世贞
朝代：明

屈指先朝供奉班，柏梁高倡更谁攀。宁因八座方称贵，总为千秋暂许閒。吏部文章天北斗，吴兴名胜地东山。当时乞取仙桃在，炼得瑶池醉里颜。
大宗伯董丈用均用前押韵三章见贻惜别陈怀徵之梦寐至云遥想六桥冠盖集知无一日酒杯閒又云水国共怜门似水山神应望屐登山其托羡湖山寄好风雅真无匹矣复以三章追挽先君子奏之松柏之间霜飙骤零真足肠断不揣辄复和谢依来数其乱篇专志哀感知鉴泣乌之私不以续貂为诮也
作者：王世贞
朝代：明

先朝词客胜扬班，地近烟霞许暂攀。高卧不招衰凤叹，中兴翻睹伏龙閒。遥飞郢里歌中雪，恍踏苕溪雨后山。却恨南浔夜深路，祇令如镜映离颜。薇省虚尘列戟班，金茎露表迥难攀。身从手板聊称贱，意托爰书可废閒。不分归人私日月，唯堪到处有湖山。新诗看洒齐纨满，歌到凉飙一解颜。词客兰台旧姓班，些成松柏恸堪攀。非熊自枉车中载，汗马那容牖下閒。人向九京回白日，天留三管施青山。痛来南北风尘思，不入麒麟将相颜。
大宗伯董丈用均用前押韵三章见贻惜别陈怀徵之梦寐至云遥想六桥冠盖集知无一日酒杯閒又云水国共怜门似水山神应望屐登山其托羡湖山寄好风雅真无匹矣复以三章追挽先君子奏之松柏之间霜飙骤零真足肠断不揣辄复和谢依来数其乱篇专志哀感知鉴泣乌之私不以续貂为诮也其三
作者：王世贞
朝代：明
体裁：七言律诗

词客兰台旧姓班，些成松柏恸堪攀。非熊自枉车中载，汗马那容牖下閒。人向九京回白日，天留三管施青山。痛来南北风尘思，不入麒麟将相颜。
大宗伯董丈用均用前押韵三章见贻惜别陈怀徵之梦寐至云遥想六桥冠盖集知无一日酒杯閒又云水国共怜门似水山神应望屐登山其托羡湖山寄好风雅真无匹矣复以三章追挽先君子奏之松柏之间霜飙骤零真足肠断不揣辄复和谢依来数其乱篇专志哀感知鉴泣乌之私不以续貂为诮也其二
作者：王世贞
朝代：明
体裁：七言律诗

薇省虚尘列戟班，金茎露表迥难攀。身从手板聊称贱，意托爰书可废閒。不分归人私日月，唯堪到处有湖山。新诗看洒齐纨满，歌到凉飙一解颜。
大小笔峰
作者：王世贞
朝代：明

七曜天文万古看，长馀綵笔插空寒。欲书人鸟宫中事，龙汉年来罢史官。
大小莲花峰
作者：王世贞
朝代：明

大莲花峰房欲披，小莲花发蕊离离。莫轻游子无仙骨，我解栽花发火池。
大廷尉孙公山甫闻予阅兵以六绝句见遗此皆公节制之师予乐观厥成耳辄勉奉酬以伸感谢
作者：王世贞
朝代：明

大府横开汉水滨，天王三锡玺书新。君看猛士如云拥，来听轻裘缓带人。山蟠庸汉带中州，水压襄荆控上游。谋帅自来先礼乐，干城元不要公侯。三千组练控雕弧，竦立辕门听若无。阅罢不须鞭贯耳，此军原属斗于菟。南阳溪子镞如矛，板楯巴賨虎见愁。俱道普天无白羽，技成何处觅封侯。叠鼓鸣笳汉水浑，牙前飞将按三门。怪来全似吴宫队，旧帅从知也姓孙。郧山增色水增波，为是清风吉甫多。江汉自来周雅地，可教新句入铙歌。
大廷尉孙公山甫闻予阅兵以六绝句见遗此皆公节制之师予乐观厥成耳辄勉奉酬以伸感谢·其一
作者：王世贞
朝代：明

大府横开汉水滨，天王三锡玺书新。君看猛士如云拥，来听轻裘缓带人。
大廷尉孙公山甫闻予阅兵以六绝句见遗此皆公节制之师予乐观厥成耳辄勉奉酬以伸感谢其三
作者：王世贞
朝代：明
体裁：七言绝句

三千组练控雕弧，竦立辕门听若无。阅罢不须鞭贯耳，此军原属斗于菟。
大廷尉孙公山甫闻予阅兵以六绝句见遗此皆公节制之师予乐观厥成耳辄勉奉酬以伸感谢其二
作者：王世贞
朝代：明
体裁：七言绝句

山蟠庸汉带中州，水压襄荆控上游。谋帅自来先礼乐，干城元不要公侯。
大廷尉孙公山甫闻予阅兵以六绝句见遗此皆公节制之师予乐观厥成耳辄勉奉酬以伸感谢其五
作者：王世贞
朝代：明
体裁：七言绝句

叠鼓鸣笳汉水浑，牙前飞将按三门。怪来全似吴宫队，旧帅从知也姓孙。
大廷尉孙公山甫闻予阅兵以六绝句见遗此皆公节制之师予乐观厥成耳辄勉奉酬以伸感谢其六
作者：王世贞
朝代：明
体裁：七言绝句

郧山增色水增波，为是清风吉甫多。江汉自来周雅地，可教新句入铙歌。
大廷尉孙公山甫闻予阅兵以六绝句见遗此皆公节制之师予乐观厥成耳辄勉奉酬以伸感谢其四
作者：王世贞
朝代：明
体裁：七言绝句

南阳溪子镞如矛，板楯巴賨虎见愁。俱道普天无白羽，技成何处觅封侯。
大明峰
作者：王世贞
朝代：明

烛龙双炬破南荒，散作峰头万叠光。纵有天鸡君莫听，不烦红日起扶桑。
大梁候吴明卿不得闻尚留里中赋此促之
作者：王世贞
朝代：明

一往除书岁月深，怪来鸿信误追寻。三朝老共思家梦，万里归偏薄宦心。客笑元长宁寂寂，人窥夥涉莫□□。□□□□□□□，□□□□□□□。
大梁王君用章既去昆山为客部副郎邑人俞仲蔚集古语为八咏饯行要余与家弟和之各得四首毋论其辞之当与否而感德怀贤要自不异也 其一 威凤栖梧桐
作者：王世贞
朝代：明

圣时不虚瑞，有凤下高桐。含苞媚朝日，鸣律和春风。揽德辉何晚，将雏曲未空。俱言阿阁贵，非仍枳棘丛。
大梁王君用章既去昆山为客部副郎邑人俞仲蔚集古语为八咏饯行要余与家弟和之各得四首毋论其辞之当与否而感德怀贤要自不异也 其三 处处春云生
作者：王世贞
朝代：明

春云处处生，蔼蔼复盈盈。恍如飞盖落，忽与去帆平。泄彩迎回照，乘虚薄太清。惠休无怨别，早晚丽神京。
大梁王君用章既去昆山为客部副郎邑人俞仲蔚集古语为八咏饯行要余与家弟和之各得四首毋论其辞之当与否而感德怀贤要自不异也 其二 桂楫汎河中
作者：王世贞
朝代：明

汴水似天河，星查暂一过。鸣鼍彻遥汉，飞鹢凌清波。洛客思归引，吴侬于蔿歌。不取支机石，其如压载何。
大梁王君用章既去昆山为客部副郎邑人俞仲蔚集古语为八咏饯行要余与家弟和之各得四首毋论其辞之当与否而感德怀贤要自不异也 其四 轩盖照墟落
作者：王世贞
朝代：明

半刺威仪重，典客声名高。徵贤下梁榻，问俗见干旄。翠舄晨双去，瑶琴夜一操。祇应今仲蔚，穷巷又蓬蒿。
大梁王君用章既去昆山为客部副郎邑人俞仲蔚集古语为八咏饯行要余与家弟和之各得四首毋论其辞之当与否而感德怀贤要自不异也·威凤栖梧桐
作者：王世贞
朝代：明

圣时不虚瑞，有凤下高桐。含苞媚朝日，鸣律和春风。揽德辉何晚，将雏曲未空。俱言阿阁贵，非仍枳棘丛。汴水似天河，星查暂一过。鸣鼍彻遥汉，飞鹢凌清波。洛客思归引，吴侬于蔿歌。不取支机石，其如压载何。春云处处生，蔼蔼复盈盈。恍如飞盖落，忽与去帆平。泄彩迎回照，乘虚薄太清。惠休无怨别，早晚丽神京。半刺威仪重，典客声名高。徵贤下梁榻，问俗见干旄。翠舄晨双去，瑶琴夜一操。祇应今仲蔚，穷巷又蓬蒿。
大行方皇后挽歌二章
作者：王世贞
朝代：明

葆性专坤静，论功夹日明。恩将贯鱼重，身为当熊轻。寂寂春金屋，沈沈夜玉城。不须彤史述，天语自峥嵘。密雨椒途净，伤云鹥辂兴。深宫六衣捲，导扇五华层。仙驭何其杳，神君不可凭。还应从此日，起观望昭陵。
大行方皇后挽歌二章·其一
作者：王世贞
朝代：明

葆性专坤静，论功夹日明。恩将贯鱼重，身为当熊轻。寂寂春金屋，沈沈夜玉城。不须彤史述，天语自峥嵘。
大行方皇后挽歌二章其二
作者：王世贞
朝代：明
体裁：五言律诗

密雨椒途净，伤云鹥辂兴。深宫六衣捲，导扇五华层。仙驭何其杳，神君不可凭。还应从此日，起观望昭陵。
大雨
作者：王世贞
朝代：明

曜灵避晴汉，丰隆鞭疾雷。鳌驱海水立，鹏击天风来。百卉竞含态，孤根虞见摧。为霖空自许，板荡世堪哀。昨岁还兹日，燕京雨故多。纵横成陆海，簸荡决天河。日月终无恙，阴阳任自摩。未须疑号令，或为洗兵戈。
大雨·其一
作者：王世贞
朝代：明

曜灵避晴汉，丰隆鞭疾雷。鳌驱海水立，鹏击天风来。百卉竞含态，孤根虞见摧。为霖空自许，板荡世堪哀。
大雨·其二
作者：王世贞
朝代：明

昨岁还兹日，燕京雨故多。纵横成陆海，簸荡决天河。日月终无恙，阴阳任自摩。未须疑号令，或为洗兵戈。
大雨行
作者：王世贞
朝代：明

祝融朱鞭骑赤兕，砾石蒸波汗欲死。谁令屏翳走天末，笞双骄龙立海水。鳌转翻平大陆颠，槎回倒见银河底。先生此时映帘坐，絺衣悉窣凉飙起。新篘嘈嘈泣相语，先生鲸吸从此始。缶中湖目将破颜，道傍禾头渐生耳。先生起为屏翳约，三日一来来即止。布谷罢唱催登场，莫遣耕夫怨秋耒。
天仙子·酷暑
作者：王世贞
朝代：明

万叠火云堆落照。一抹青山连晚烧。不教蘋带吐微飔，天转峭。星仍闹。长安炙就红垆小。枝上忽闻蝉语噪。为问西风何日到。男儿失足堕京尘，炎也噪。凉也噪。不如销夏湾中好。
天子诏职方张君子畏发齐兵平吴世贞吴人也恨不得从一卒之列慨然歌五言长篇为赠
作者：王世贞
朝代：明

太空下欃枪，化作千长鲸。血吹海波立，高天斗峥嵘。白骨为丘山，草木杀气腥。朅来佳艳地，倏忽无所凭。昨夜明光宫，君王议南征。青齐良家子，少小学纵横。白马雕蝥弧，银鎗鬘胡缨。匣中报雠剑，得施欢自鸣。横流一鼓噪，黄河西北行。能使赤日暗，又令秋云明。不待发远县，临淄人尽兵。立看徒步间，往往足公卿。此时羽檄使，矫若双千城。乘传张廷尉，结袜王先生。慷慨大风歌，发指上填膺。轻飙荡雄心，散入鼓角声。长鲸肉万类，终就鼎俎烹。举头笑真宰，此辈竟何成。惟应千年后，独书公等名。
天宁寺同诸子饯别公实
作者：王世贞
朝代：明

上方期不住，初地已成赊。握手苍梧阔，题诗白日斜。坐深闻圣乐，别至散天花。归向曹溪路，新诗悟后誇。白足逢高侣，黄金说胜缘。雨时龙象出，星外佛灯悬。斯物能千古，吾人各一天。还应斗间气，相望并森然。
天宁寺同诸子饯别公实·其一
作者：王世贞
朝代：明

上方期不住，初地已成赊。握手苍梧阔，题诗白日斜。坐深闻圣乐，别至散天花。归向曹溪路，新诗悟后誇。
天宁寺同诸子饯别公实·其二
作者：王世贞
朝代：明

白足逢高侣，黄金说胜缘。雨时龙象出，星外佛灯悬。斯物能千古，吾人各一天。还应斗间气，相望并森然。
天宁寺同谢山人茂秦章行人景南李比部于鳞饯李伯承明府分韵得花字
作者：王世贞
朝代：明

长安三月芳意赊，习习柔风黄鸟斜。春社虎溪能远送，暮云凫舄未堪遮。城闉倦借支公马，江路吟逢潘令花。去住即看同幻迹，向来离合不须嗟。
天宁寺大风雨旋霁
作者：王世贞
朝代：明

雁塔衡飙劲，珠林密雨回。昙花空外散，天乐定中来。龙出阿罗钵，猊翻般若台。何因占慧力，孤月乱云开。
天宁寺晨起即事
作者：王世贞
朝代：明

小榻栖兰若，朝来得纵眠。依依上窗日，隐隐隔墟烟。偶转昙花径，閒翻贝叶编。随缘可度日，无意更求禅。
天平山饮废寺还谒范祠作得名字
作者：王世贞
朝代：明

千级穿萝望渐平，万峰拥笏骤相迎。秋空月并蟾蜍吐，夜壑风疑虎豹惊。荒草不传兰若迹，古松犹识范祠名。自怜长诵先忧语，拄颊看山尽此生。
天柱峰
作者：王世贞
朝代：明

生平漆室意堪怜，见语中峰便跃然。盘到最高金顶上，依然无际蔚蓝天。
天梁之什二章
作者：王世贞
朝代：明
体裁：四言诗

郁彼崇墉，天梁造空。矫如飞龙，脩如螮蝀。越岭汎江，以达大邦。慄兮慄兮，兆室之室也噫。（一章）郁彼崇谯，天梁造霄。焕若霞绡，伟若云寮。自淮徂漕，以达大朝。屯兮屯兮，兆人之人也噫。（二章）
天池
作者：王世贞
朝代：明

天上莫疑银汉，池底亦自青天。白云徐动玉皱，明月初起珠圆。
天津刘宪使汎舟夜酌
作者：王世贞
朝代：明

军府严城辟向西，帅厨清酤为谁携。中流鼓吹潮声合，落日鼋鼍海色低。绝塞羽书频自警，长安封事几堪题。相逢慷慨俱挥泪，徙倚星河夜欲迷。
天津道中述怀
作者：王世贞
朝代：明

宛然天津树，一夜风吹索。停耳多哀音，寓目寡鲜泽。况乃淹道途，脉焉芳华铄。浩浩四序交，天地为常格。忧欢生殊态，岂必当摇落。阮公回车恸，虑生诚不薄。陶令爱沉酣，中怀何能度。
天津问汪氏不遇
作者：王世贞
朝代：明

忉怛赴家难，仓皇纳符节。露宿寄杪蝉，水征委波叶。伏阙将上章，微诚希见雪。沧溟浩茫茫，精卫日衔血。蝼蚁悲原土，虎豹守天闑。次且夷门里，冀与侯氏诀。河岳变须臾，风云走飘瞥。岂乏长者过，蓬蒿掩其辙。乃知洗颍意，惧贻焚山孽。同隐复异悰，含辛当谁说。
天镜潭
作者：王世贞
朝代：明

纤鳞不起静无风，倒写青天入镜中。两岸青山带楼阁，何人不道水晶宫。
天雄道中
作者：王世贞
朝代：明

参差荆中门，出没沙际语。落日衔半规，秋天避禾黍。场中刈新谷，屋后晒软枣。儿女贪看客，群栖下相恼。秋风吹将暮，古道行迹稀。爱此微阳色，射我霜中衣。道逢魏公子，问客燕赵来。悲歌不足听，酒人安在哉。
天雄道中·其一
作者：王世贞
朝代：明

参差荆中门，出没沙际语。落日衔半规，秋天避禾黍。
天雄道中·其四
作者：王世贞
朝代：明

道逢魏公子，问客燕赵来。悲歌不足听，酒人安在哉。
天雄道中其三
作者：王世贞
朝代：明
体裁：五言绝句

秋风吹将暮，古道行迹稀。爱此微阳色，射我霜中衣。
天雄道中其二
作者：王世贞
朝代：明
体裁：五言绝句

场中刈新谷，屋后晒软枣。儿女贪看客，群栖下相恼。
天马峰
作者：王世贞
朝代：明

絪缊灭没不可求，矫若长空腾紫骝。天上房星应不谬，人间此岭属房州。
太乙池
作者：王世贞
朝代：明

浅碧泓停一镜开，探瓢欲酌更迟徊。孤峰倒插青莲影，疑是真人坐叶来。
太仆顾丈伯刚乞归用张召和给事韵索和
作者：王世贞
朝代：明

那因九折始回车，勇退功名世不如。官似骑曹看引马，心同学士爱焚鱼。新篇渐出归田赋，旧草犹存谏猎书。何谓四愁张给事，也从携手赠琼琚。
太仓周大夫入觐大夫以治行高数被旌荐而催科不及数未得奏考
作者：王世贞
朝代：明

江左方州礼数崇，一时岩邑尽输公。阳城任拙催科考，尹铎终高保障功。别去单车装似叶，朝回五马气如虹。老夫数沃醇醪饮，今日颜衰敢望红。
太保刘文安公挽诗十咏
作者：王世贞
朝代：明

海宇推黄发，朝廷念硕肤。青宫新太保，赤舄旧东都。品极三司贵，名尊两字扶。今来稽古力，谁不羡为儒。天与滕公室，今看更郁然。泽应沾草木，光自吐云烟。已给东园器，仍分少府钱。南阳有原氏，不得擅新阡。帝念桓荣逝，沾衣命礼曹。恩从上冢极，名以授书高。令子馀三鼎，孤卿自七牢。君看潞水畔，流泽尚滔滔。生存公望郁，老去国恩加。蜜作尚书印，黄颁保相麻。帝纶昭似日，云锦烂生花。视草当年地，题名醉墨斜。甲第饶清宛，荒坟自北邙。几人乔太尉，能托蔡中郎。云拥螭头石，星回䘍尾章。卧观三日者，祇有一欧阳。谁道衡门后，文章满汉廷。禅辞中使问，汾曲帝王听。一代尊遗墨，千秋让汗青。绝怜扬子易，只拟覆人瓶。八座今何限，千秋几盛名。存为世大老，没可乡先生。兰玉纷堪植，蘋苕荐匪轻。春寒介山庙，辽寂暮云横。下第蕡俱惜，传经向颇违。天留后昆在，人许大名归。宫锦披应独，簪花插不稀。还看雁塔上，姓字总相辉。颇忆观风使，能留过式名。罘罳承露重，棹楔与云平。尊已时三达，荣为国五更。唯输布衣贱，聊表郑康成。迹自山林远，声馀郡邑崇。即看清禁客，来傍素王宫。楹梦衰能作，衿趋礼亦同。河汾有经术，端合配文中。
太保刘文安公挽诗十咏·其一
作者：王世贞
朝代：明

海宇推黄发，朝廷念硕肤。青宫新太保，赤舄旧东都。品极三司贵，名尊两字扶。今来稽古力，谁不羡为儒。
太保刘文安公挽诗十咏·其五
作者：王世贞
朝代：明

甲第饶清宛，荒坟自北邙。几人乔太尉，能托蔡中郎。云拥螭头石，星回䘍尾章。卧观三日者，祇有一欧阳。
太保刘文安公挽诗十咏其七
作者：王世贞
朝代：明
体裁：五言律诗

八座今何限，千秋几盛名。存为世大老，没可乡先生。兰玉纷堪植，蘋苕荐匪轻。春寒介山庙，辽寂暮云横。
太保刘文安公挽诗十咏其三
作者：王世贞
朝代：明
体裁：五言律诗

帝念桓荣逝，沾衣命礼曹。恩从上冢极，名以授书高。令子馀三鼎，孤卿自七牢。君看潞水畔，流泽尚滔滔。
太保刘文安公挽诗十咏其九
作者：王世贞
朝代：明
体裁：五言律诗

颇忆观风使，能留过式名。罘罳承露重，棹楔与云平。尊已时三达，荣为国五更。唯输布衣贱，聊表郑康成。
太保刘文安公挽诗十咏其二
作者：王世贞
朝代：明
体裁：五言律诗

天与滕公室，今看更郁然。泽应沾草木，光自吐云烟。已给东园器，仍分少府钱。南阳有原氏，不得擅新阡。
太保刘文安公挽诗十咏其五
作者：王世贞
朝代：明
体裁：五言律诗

甲第饶清宛，荒坟自北邙。几人乔太尉，能托蔡中郎。云拥螭头石，星回虿尾章。卧观三日者，祇有一欧阳。
太保刘文安公挽诗十咏其八
作者：王世贞
朝代：明
体裁：五言律诗

下第蕡俱惜，传经向颇违。天留后昆在，人许大名归。宫锦披应独，簪花插不稀。还看雁塔上，姓字总相辉。
太保刘文安公挽诗十咏其六
作者：王世贞
朝代：明
体裁：五言律诗

谁道衡门后，文章满汉廷。禅辞中使问，汾曲帝王听。一代尊遗墨，千秋让汗青。绝怜扬子易，只拟覆人瓶。
太保刘文安公挽诗十咏其十
作者：王世贞
朝代：明
体裁：五言律诗

迹自山林远，声馀郡邑崇。即看清禁客，来傍素王宫。楹梦衰能作，衿趋礼亦同。河汾有经术，端合配文中。
太保刘文安公挽诗十咏其四
作者：王世贞
朝代：明
体裁：五言律诗

生存公望郁，老去国恩加。蜜作尚书印，黄颁保相麻。帝纶昭似日，云锦烂生花。视草当年地，题名醉墨斜。
太原侯歌
作者：王世贞
朝代：明

海云压山昼驱？，时危甲兵满天地。儿女走啼城不开，太原将军怒裂眦。旌旗无光鼓声死，空拳欲呼奋难起。如林白刃凌秋霜，茫茫四海一父子。闺中婉丽人共惜，肯以蛾眉事雠敌。夜光迸裂胭脂红，闽山草树增颜色。岂无冠盖诸商胡，炊金切玉烹酡酥。开门夜半走大漠，得不枉杀称丈夫。呜呼，得不枉杀称丈夫。
太原侯歌
作者：王世贞
朝代：明
体裁：古风

海云压山昼驱�，时危甲兵满天地。儿女走啼城不开，太原将军怒裂眦。旌旗无光鼓声死，空拳欲呼奋难起。如林白刃凌秋霜，茫茫四海一父子。闺中婉丽人共惜，肯以蛾眉事雠敌。夜光迸裂胭脂红，闽山草树增颜色。岂无冠盖诸商胡，炊金切玉烹酡酥。开门夜半走大漠，得不枉杀称丈夫。呜呼，得不枉杀称丈夫。
太原道中书事
作者：王世贞
朝代：明

盘陀十二驿，驿驿似西川。毕竟中无地，还疑小有天。居民同伏鼠，宿客傍栖鸢。不待蝉声苦，秋霜向鬓边。不断峰峦色，何由见晋阳。傍山兔三穴，入地鼠千仓。项为泉奔瘿，牙因枣熟黄。吴儿莫相笑，风俗古陶唐。
太原道中书事·其一
作者：王世贞
朝代：明

盘陀十二驿，驿驿似西川。毕竟中无地，还疑小有天。居民同伏鼠，宿客傍栖鸢。不待蝉声苦，秋霜向鬓边。
太原道中书事·其二
作者：王世贞
朝代：明

不断峰峦色，何由见晋阳。傍山兔三穴，入地鼠千仓。项为泉奔瘿，牙因枣熟黄。吴儿莫相笑，风俗古陶唐。
太原道中书事二首
作者：王世贞
朝代：明

盘陀十二驿，驿驿似西川。毕竟中无地，还疑小有天。居民同伏鼠，宿客傍栖鸢。不待蝉声苦，秋霜向鬓边。¤
太和即事四首
作者：王世贞
朝代：明

名出登封晚，功存象帝先。路疑鞭石就，室似凿空悬。有壑难窥地，无峰不刺天。所游疑梦境，回首即茫然。天门挥手是，宛转尚干盘。但语中原小，那论行路难。夜分先得日，春去独留寒。不尽登临意，翛然思羽翰。脉借昆崙远，声欺太华卑。上分天一半，横跨地三垂。不尽松杉寿，毋妨鹳雀危。祇怜来往客，未解治贪痴。童冠六七辈，银管杂瑶笙。一奏钧天乐，声声薄太清。风来时断续，云过复分明。似我仙才浅，犹然病骨轻。
太和即事四首·其一
作者：王世贞
朝代：明

名出登封晚，功存象帝先。路疑鞭石就，室似凿空悬。有壑难窥地，无峰不刺天。所游疑梦境，回首即茫然。
太和即事四首其三
作者：王世贞
朝代：明
体裁：五言律诗

脉借昆崙远，声欺太华卑。上分天一半，横跨地三垂。不尽松杉寿，毋妨鹳雀危。祇怜来往客，未解治贪痴。
太和即事四首其二
作者：王世贞
朝代：明
体裁：五言律诗

天门挥手是，宛转尚干盘。但语中原小，那论行路难。夜分先得日，春去独留寒。不尽登临意，翛然思羽翰。
太和即事四首其四
作者：王世贞
朝代：明
体裁：五言律诗

童冠六七辈，银管杂瑶笙。一奏钧天乐，声声薄太清。风来时断续，云过复分明。似我仙才浅，犹然病骨轻。
太和绝顶赠敬美少参弟时游自太华新领部南康为匡庐主人
作者：王世贞
朝代：明

玄岳能玄太华青，到来词笔动山灵。莫言迁客恩波少，何似金门老岁星。太和宫阙写黄图，匡庐旧称天子都。共是玉皇香案吏，不妨南北领香垆。汝兄新赋未堪难，岳色撩人试自看。但使登高须授简，主恩新拜大夫官。鹅笙凤管写潺湲，豹尾熊幡簇满山。疑是茅君兄弟别，未分天上与人间。
太和绝顶赠敬美少参弟时游自太华新领部南康为匡庐主人·其一
作者：王世贞
朝代：明

玄岳能玄太华青，到来词笔动山灵。莫言迁客恩波少，何似金门老岁星。
太和绝顶赠敬美少参弟时游自太华新领部南康为匡庐主人·其四
作者：王世贞
朝代：明

鹅笙凤管写潺湲，豹尾熊幡簇满山。疑是茅君兄弟别，未分天上与人间。
太和绝顶赠敬美少参弟时游自太华新领部南康为匡庐主人其三
作者：王世贞
朝代：明
体裁：七言绝句

汝兄新赋未堪难，岳色撩人试自看。但使登高须授简，主恩新拜大夫官。
太和绝顶赠敬美少参弟时游自太华新领部南康为匡庐主人其二
作者：王世贞
朝代：明
体裁：七言绝句

太和宫阙写黄图，匡庐旧称天子都。共是玉皇香案吏，不妨南北领香垆。
太宰前司寇陆公少司寇朱公中丞石公廷尉陈公同乡右宗伯赵公太常顾公及苏侍御汤考功俞驾部孙右军诸君追饯摄山栖霞寺遇达公小谈
作者：王世贞
朝代：明

夕奉赐骸书，晨趋古兰若。候舟少滞留，敛迹栖寂寞。午景悬松杉，金紫忽萦络。上宰追古欢，三卿示哀托。及我维桑友，结兰谊不薄。款款续绪言，厌厌恣深酌。羁鸟快摩空，犹然怀饮啄。非繇开士喻，畴为脱缠缚。宁直解离忧，兼忘思归乐。
太宰梦山杨公谓不佞为作桃花岭歌未有以应也今年春以书来云客至吴中册有子二诗然而非子诗也能竟恝然乎哉适晨起行药小径落红狼籍忽有斐然之思因遂成一歌寄公不知其能胜二赝诗否要之落句狂语彼固不肯道也公以为何如
作者：王世贞
朝代：明

寂莫探武陵，原喧莫游玄都观。武陵渔翁不再入，玄都道士倏凋散。谁能衷此喧寂间，大隐小隐居其半。关西夫子卫水滨，自言避宦非避秦。亲从青帝借元气，要与黔黎共此春。生憎蔷薇好齰指，肯学河阳斗侈靡。开时高岭绣成幄，落处清波剪为绮。露井毋令僵李疑，渡江不用团扇辞。无谷何劳神处守，有露从宽么凤栖。落落条风散初燠，主人卯睡酣意足。上树猱轻一百回，流霞鲸吸三千斛。君王束帛贲丘园，葵藿倾阳奉至尊。忍但无言向蹊路，宁容手植满私门。方朔西来踵龟坼，揖余分赠瑶池核。欲识它年结子心，功成拂衣种即得。
太宰袁公抑之同访虎丘得二首
作者：王世贞
朝代：明

偶逢袁粲屧，重访王珣庐。并老偏余甚，长贫不子如。叨为启事客，终愧绝交书。搔首斜阳下，萧萧两鬓疏。栩栩同仙舫，遥遥指佛庐。寻常一醉地，三十五年余。和靖台频圮，生公石自如。人生几坚脆，罢酒更踟蹰。
太宰袁公抑之同访虎丘得二首·其一
作者：王世贞
朝代：明

偶逢袁粲屧，重访王珣庐。并老偏余甚，长贫不子如。叨为启事客，终愧绝交书。搔首斜阳下，萧萧两鬓疏。
太宰袁公抑之同访虎丘得二首·其二
作者：王世贞
朝代：明

栩栩同仙舫，遥遥指佛庐。寻常一醉地，三十五年余。和靖台频圮，生公石自如。人生几坚脆，罢酒更踟蹰。
太山梁甫吟
作者：王世贞
朝代：明

嵬嵬天门山，郁郁梁父禅。金泥閟玉册，荣光曀昭倩。贤圣七十二，其名几称见。何况于谋臣，飘沦同春霰。阙里困韦裳，千秋丽河汉。亦有抱膝人，居然恬贫贱。吴趋行上客，且缓骖请听。
太师华亭相公枉驾海上因游小祗园奉赠一章
作者：王世贞
朝代：明

悬却安车谢过从，忽占台斗暂移踪。千家儿女看司马，片语乾坤识卧龙。日暮林泉翻起色，春来桃李竞为容。知公不浅行云意，倘施西山最上峰。
太师存翁相公以元旦家燕诗见示次韵
作者：王世贞
朝代：明

山中宰相启初筵，乍有修风绿野前。北阙定书南极瑞，老臣亲致太平年。尊开四代长宜柏，烛忆三朝旧赐莲。见说新诗传欲遍，江南草色已油然。
奇石歌和穆少春宪副
作者：王世贞
朝代：明

女娲补天炼不尽，错落五色堆人寰。尧波九载涤磊块，秀出神骨争巉颜。昆山太巧灵壁顽，么么琐屑几案间。不见洞庭高峰一百尺，万古长含太虚碧。谁令壮士掷天外，添汝迟鸿台畔色。萦云欱雾作变态，障日撑空饶定力。穆子振奇者拜之，不肯遽草草磬折。簪笏拖朝绅自言，生平石交唯石君。今复得此石，丈成三人拜。起呼石丈汝总崚，角裂缺吾不嗔爱。汝苍苍貌殊久，何似生人老少成好丑。爱汝冰雪长相守，何似百卉春荣见霜朽。爱汝不笑复不言，何似当面输心背面诟。爱汝不倾复不仄，何似狂飙靡草波立走。石丈不肯答，王子为代之。昔在长庆时，牛家李家大参差。我独称上客，傀俄其间不见疑。王生谓石丈，当时楼护亦如是，却怪平泉汝曹一小弟。今年酒价亦太贵，奈何醒我使我不得醉。穆子戛拊歌乌乌，汝能出声一和无。毋论穆子癖且孤，王生亦有愚公愚。
奉和大宗伯董公返棹之作
作者：王世贞
朝代：明

初疑兴尽子猷还，咫尺清苕未可攀。日暮碧云离合际，江秋紫气有无间。劳公郢里歌中雪，念我祗园梦里山。莫笑野人虚拥彗，至今犹自扫柴关。
奉和诸真有待无待篇
作者：王世贞
朝代：明

翔龙曜金景，灵旗逗珠树。廓落兆里遥，和飔蔼然度。有待不即来，无待来何遽。无待有待间，或来仍或去。强作无待观，内深有待趣。聚幻如聚真，真往幻常住。翘盼玉清阙，太上不我顾。回首方寸乡，灵真不我驻。是以无待门，长繇夸者误。
奉和郡丞任侯海上之作
作者：王世贞
朝代：明

天拥鲸鲵贾怒奔，地当牛女正妖氛。千村燐发遥疑烧，叠岛烽来上属云。鼓角长横吴郡邑，楼船益置汉将军。知公羽扇能挥敌，樽俎何人并策勋。
奉安道经一藏于阁西室敬述
作者：王世贞
朝代：明

太上携众真，逍遥于玉清。蚁观下土士，秽浊锢三灵。慈悯激流徽，贯珠自泠泠。精微缀宸章，错绣何青荧。轩辕启阴符，玄女驻缁軿。灵威抉潜宫，禹文不沈冥。隐约五千言，致柔澹无营。洸漾漆园叟，游戏与道并。内景散蕊珠，洞玉启丹扃。南真纡初秘，缘㖟在兴宁。滥竽昉灵期，殽玉实光庭。及乎宣和季，紫色复蝇声。误解抱朴书，九咽焰烟生。妄讴紫阳咏，恍焉丧其精。罔象获玄珠，中智谓非诚。将配西天言，及我东鲁经。含辉各垂照，皦若日月星。澄乳出醍醐，和美故无争。分流虽殊派，不悖当并行。小兆匪南董，慨焉慕赤明。上论九玄度，下纪万椿生。窃从玄卿后，良常勒新铭。
奉寄华学士先生
作者：王世贞
朝代：明

共识承恩日，为郎典石渠。未须论失马，已是遂焚鱼。小径频回驾，青山独著书。无言同咄咄，有梦亦蘧蘧。轩冕岂不羡，难膺千载躯。独游成远志，新论拟潜夫。世路知相左，吾师亦太迂。野鸥今不忌，随意钓江湖。自爱青山地，毋嗟上苑枝。我方占世道，天欲重公诗。往事浮云逝，生涯流水知。独惭门下客，悽断马融帷。
奉寄华学士先生·其一
作者：王世贞
朝代：明

共识承恩日，为郎典石渠。未须论失马，已是遂焚鱼。小径频回驾，青山独著书。无言同咄咄，有梦亦蘧蘧。
奉寄华学士先生·其三
作者：王世贞
朝代：明

自爱青山地，毋嗟上苑枝。我方占世道，天欲重公诗。往事浮云逝，生涯流水知。独惭门下客，悽断马融帷。
奉寄华学士先生其二
作者：王世贞
朝代：明
体裁：五言律诗

轩冕岂不羡，难膺千载躯。独游成远志，新论拟潜夫。世路知相左，吾师亦太迂。野鸥今不忌，随意钓江湖。
奉寄客部朱丈子价戏效其体
作者：王世贞
朝代：明
体裁：七言律诗

白门啼鸟双垂杨，主人读书殊未央。经霜柿叶已满屋，过雨薜荔将窥床。十年清梦飞天姥，几度新诗走夜郎。为闻青州使君态，胡缨小马绿沈枪。
奉寄容山骆师
作者：王世贞
朝代：明

佐郡贤声海外传，鬓鬒犹惜挂冠年。浮名世已从呼马，晚意时应付听蝉。种秫醉倾沈埭酒，采菱歌汎镜湖船。独怜绛帐诸生列，京洛风尘老郑玄。
奉寄少司马麻城刘公公繇山东迁某尝备属吏有知己之感云
作者：王世贞
朝代：明

采药徵金几道看，兼逢飞檄募材官。青灯夜湿封章雨，白发秋添露冕寒。恩在闾阎深涕泪，事新刀笔转艰难。欲知国士平生感，齐铗商歌久罢弹。凤城山抱古时台，立马徐瞻紫气开。东海暮云吴地共，大江春雪楚天来。安危锁钥真烦寄，转战楼船实未回。倘问平原门下客，几人元是处囊才。
奉寄少司马麻城刘公公繇山东迁某尝备属吏有知己之感云·其一
作者：王世贞
朝代：明

采药徵金几道看，兼逢飞檄募材官。青灯夜湿封章雨，白发秋添露冕寒。恩在闾阎深涕泪，事新刀笔转艰难。欲知国士平生感，齐铗商歌久罢弹。
奉寄少司马麻城刘公公繇山东迁某尝备属吏有知己之感云·其二
作者：王世贞
朝代：明

凤城山抱古时台，立马徐瞻紫气开。东海暮云吴地共，大江春雪楚天来。安危锁钥真烦寄，转战楼船实未回。倘问平原门下客，几人元是处囊才。
奉寄张宇清先生
作者：王世贞
朝代：明

闻汝苕溪社，乾坤与胜缘。云生屐齿路，春挂杖头钱。碧晕千山树，红妆万顷莲。探游更奇绝，未许世人传。何地堪肥遁，斯人自不群。杯倾若下月，帆落洞庭云。煮石青精饭，临池白练裙。为郎未云贵，尺素许相闻。
奉寄张宇清先生·其一
作者：王世贞
朝代：明

闻汝苕溪社，乾坤与胜缘。云生屐齿路，春挂杖头钱。碧晕千山树，红妆万顷莲。探游更奇绝，未许世人传。
奉寄张宇清先生·其二
作者：王世贞
朝代：明

何地堪肥遁，斯人自不群。杯倾若下月，帆落洞庭云。煮石青精饭，临池白练裙。为郎未云贵，尺素许相闻。
奉寄淮漕传中丞三首
作者：王世贞
朝代：明

中丞鞭画大江流，计相权分少府筹。共指星河出箕尾，即看淮海净旄头。量沙月转千帆夜，飞粟霜凌万庾秋。为问南征诸大将，何人不让汉萧侯。十年携赋奏西京，曾睹山公启事名。暂出云霓同渴望，向来天地一澄清。衣裳再数东方会，舟楫今悬圣主情。闻道鲸鲵殊未僇，可能身将伏波兵。著书空自舞干年，徙倚云霄望转悬。岁晚陵阳依白璧，月明燕市泣朱弦。官微短削甘牛后，兴尽归心托雁前。代马亦知惭伯乐，萧条苜蓿五陵烟。
奉寄淮漕传中丞三首·其一
作者：王世贞
朝代：明

中丞鞭画大江流，计相权分少府筹。共指星河出箕尾，即看淮海净旄头。量沙月转千帆夜，飞粟霜凌万庾秋。为问南征诸大将，何人不让汉萧侯。
奉寄淮漕传中丞三首其三
作者：王世贞
朝代：明
体裁：七言律诗

著书空自舞干年，徙倚云霄望转悬。岁晚陵阳依白璧，月明燕市泣朱弦。官微短削甘牛后，兴尽归心托雁前。代马亦知惭伯乐，萧条苜蓿五陵烟。
奉寄淮漕传中丞三首其二
作者：王世贞
朝代：明
体裁：七言律诗

十年携赋奏西京，曾睹山公启事名。暂出云霓同渴望，向来天地一澄清。衣裳再数东方会，舟楫今悬圣主情。闻道鲸鲵殊未僇，可能身将伏波兵。
奉寄翁少司马
作者：王世贞
朝代：明

三持直指节，两拜夏官卿。身力从君父，行藏有重轻。尽抛封赏去，不减孝廉名。祇恐干星象，羊裘隐未成。
奉寄致政太宰杨公六首
作者：王世贞
朝代：明

三提鹊印扫烽尘，再入鹓班领荐绅。昭代风云扶正气，累朝生养出名臣。焚鱼暂托归田赋，跃马犹强报主身。为问古来贤将相，几人端不愧麒麟。十年天地破君忧，一疏閒身许自由。绿野再为丞相宅，赤松仍伴帝师游。门前桃李阴初合，庭际芝兰晓竞抽。倘读里人王绩记，与公移作醉乡侯。赤羽燕然未解围，统均时复借枢机。方欣太白催明月，忽睹中台改少微。天意欲留残寇在，主恩偏放老臣归。那堪屈指弥留日，槐棘森沈黄发稀。蒲东雄？接云霄，人杰生申荷帝招。万里浊河回砥柱，千峰秀色拥中条。眠龙欲稳雷时发，隐豹求深雾已消。来日玺书三殿下，可能高枕负先朝。八座青门怅别馀，至今朝论共吹嘘。西羌尚进平章马，东郡先悬御史车。那有清商一部乐，祇馀黄石数编书。人间万事无萦虑，小为苍生未破除。鼎新初代辟书频，曾及句吴草莽臣。启事山公能念我，扫门曹相断无人。怀中明月寒堪摘，匣里秋霜晚更新。总为感恩知己在，不教容易脱沈沦。
奉寄致政太宰杨公六首·其一
作者：王世贞
朝代：明

三提鹊印扫烽尘，再入鹓班领荐绅。昭代风云扶正气，累朝生养出名臣。焚鱼暂托归田赋，跃马犹强报主身。为问古来贤将相，几人端不愧麒麟。
奉寄致政太宰杨公六首·其四
作者：王世贞
朝代：明

蒲东雄？接云霄，人杰生申荷帝招。万里浊河回砥柱，千峰秀色拥中条。眠龙欲稳雷时发，隐豹求深雾已消。来日玺书三殿下，可能高枕负先朝。
奉寄致政太宰杨公六首其三
作者：王世贞
朝代：明
体裁：七言律诗

赤羽燕然未解围，统均时复借枢机。方欣太白催明月，忽睹中台改少微。天意欲留残寇在，主恩偏放老臣归。那堪屈指弥留日，槐棘森沈黄发稀。
奉寄致政太宰杨公六首其二
作者：王世贞
朝代：明
体裁：七言律诗

十年天地破君忧，一疏閒身许自由。绿野再为丞相宅，赤松仍伴帝师游。门前桃李阴初合，庭际芝兰晓竞抽。倘读里人王绩记，与公移作醉乡侯。
奉寄致政太宰杨公六首其五
作者：王世贞
朝代：明
体裁：七言律诗

八座青门怅别馀，至今朝论共吹嘘。西羌尚进平章马，东郡先悬御史车。那有清商一部乐，祇馀黄石数编书。人间万事无萦虑，小为苍生未破除。
奉寄致政太宰杨公六首其六
作者：王世贞
朝代：明
体裁：七言律诗

鼎新初代辟书频，曾及句吴草莽臣。启事山公能念我，扫门曹相断无人。怀中明月寒堪摘，匣里秋霜晚更新。总为感恩知己在，不教容易脱沈沦。
奉寄致政太宰杨公六首其四
作者：王世贞
朝代：明
体裁：七言律诗

蒲东雄�接云霄，人杰生申荷帝招。万里浊河回砥柱，千峰秀色拥中条。眠龙欲稳雷时发，隐豹求深雾已消。来日玺书三殿下，可能高枕负先朝。
奉寿御史大夫杨公五帙长歌
作者：王世贞
朝代：明

公不见，杨伯起，关西处处称夫子。四世犹传掌武冠，千秋尚说衔环里。又不见杨楼船，银黄若若悬腰间。已惊三组冠朝列，复展百里家函关。公今自是名贤裔，少小长怀请缨志。天子临轩下玺书，单于远塞知名字。有时扫氛瀚海头，有时夺幕王庭秋。浴铁争听白羽扇，赐金仍侑紫貂裘。辽海波澄塞烽熄，降将辕门但啧啧。从尔和戎魏大夫，我自屯田赵充国。初登服政鬓未霜，已闻召命出明光。万八千户彻侯印，二十四考中书堂。野夫恨识荆州未，倘公偶记交承事。试言文举报曹公，公今五十余加二。
奉挽大司寇长兴顾公一律
作者：王世贞
朝代：明

屈指流年钓渭馀，累朝耆德竟谁如。挥金疏傅宁因酒，辞印虞卿祇为书。乔木尚存司寇里，生刍欲挽府公车。莫将伯道论天道，千古高名总未虚。
奉答于鳞四首
作者：王世贞
朝代：明

浮云幽鸟讼庭閒，赋就怀人且自删。病后青山添傲骨，书来落日破愁颜。微名渐损终难尽，薄禄犹耽未拟还。岂若使君高拥传，能令春雪满函关。绛帐诸生侍马融，怜余投笔乍临戎。自来肝胆无离合，肯向衣冠数异同。灏灏西京还汉日，泱泱东海更齐风。男儿姓字羞文苑，矫首狂歌万古空。马首杨花吹暮春，鸿边尺素迥伤神。飞扬跋扈当年事，历落崎嵚我辈人。不辨淄渑中自解，即论泾渭向谁伸。烦君试看燕京态，汲黯那能社稷臣。闻道黄河尚倒行，秦中车马失峥嵘。石鲸寒雨将无动，铜雀条风可再鸣。天地祇今安战色，故人何处傍诗名。高秋倘过莲花掌，却忆蓬莱海日生。
奉答于鳞四首·其一
作者：王世贞
朝代：明

浮云幽鸟讼庭閒，赋就怀人且自删。病后青山添傲骨，书来落日破愁颜。微名渐损终难尽，薄禄犹耽未拟还。岂若使君高拥传，能令春雪满函关。
奉答于鳞四首其三
作者：王世贞
朝代：明
体裁：七言律诗

马首杨花吹暮春，鸿边尺素迥伤神。飞扬跋扈当年事，历落崎嵚我辈人。不辨淄渑中自解，即论泾渭向谁伸。烦君试看燕京态，汲黯那能社稷臣。
奉答于鳞四首其二
作者：王世贞
朝代：明
体裁：七言律诗

绛帐诸生侍马融，怜余投笔乍临戎。自来肝胆无离合，肯向衣冠数异同。灏灏西京还汉日，泱泱东海更齐风。男儿姓字羞文苑，矫首狂歌万古空。
奉答于鳞四首其四
作者：王世贞
朝代：明
体裁：七言律诗

闻道黄河尚倒行，秦中车马失峥嵘。石鲸寒雨将无动，铜雀条风可再鸣。天地祇今安战色，故人何处傍诗名。高秋倘过莲花掌，却忆蓬莱海日生。
奉要太宰袁公抑之过天界寺上人房时大司寇陆公与绳后至谈燕梅花古松下作
作者：王世贞
朝代：明

隐囊纱帽对传卮，宛似袁公步屦时。屋后梅花堪尔供，庭前柏子是吾师。从知矫凤冥高汉，偶为将雏绕故枝。言向士衡询往事，语来无那夕阳移。
奉谒长陵敬志鄙感
作者：王世贞
朝代：明

长陵松柏似龙蟠，象纬高垂列汉官。万里乾坤留剑舄，百年丰镐见衣冠。只今南粤虚传译，闻道西羌未解鞍。文帝威灵终在眼，秋风霜露不胜寒。
奉赠少司马麻城刘公统京营兵二首
作者：王世贞
朝代：明

动色除书有大名，楚材谁复并干城。东征已尽诸侯履，左袒仍将太尉兵。万马停鞭回夜啸，九关飞檄散秋声。由来建信多奇策，肯为匈奴论舅甥。坛成车毂帝亲扶，匣里吴钩玉辘轳。持节尽监诸校尉，请缨还系五单于。期门昼静团牙戟，画室秋严下虎符。却忆华容旧司马，孝皇频按九边图。
奉赠少司马麻城刘公统京营兵二首·其一
作者：王世贞
朝代：明

动色除书有大名，楚材谁复并干城。东征已尽诸侯履，左袒仍将太尉兵。万马停鞭回夜啸，九关飞檄散秋声。由来建信多奇策，肯为匈奴论舅甥。
奉赠少司马麻城刘公统京营兵二首其二
作者：王世贞
朝代：明
体裁：七言律诗

坛成车毂帝亲扶，匣里吴钩玉辘轳。持节尽监诸校尉，请缨还系五单于。期门昼静团牙戟，画室秋严下虎符。却忆华容旧司马，孝皇频按九边图。
奉赠盛原济国医
作者：王世贞
朝代：明

大似颜家少父狂，箕裘籍籍有辉光。青囊不博书生篚，白帢能分御史床。任是医和通国脉，可烦臣意对师方。生平怪杀儿曹懒，拥彗争先礼药王。
奉送凌汝成中丞抚郧阳因柬汪中丞伯玉
作者：王世贞
朝代：明

才闻抗疏乞林丘，又见除书出帝州。北极烟云时自变，东山花月未堪留。地分秦楚连中夏，城带郧襄控上游。羊杜只今高宴会，千秋岘首失风流。
奉送大司寇应公还天台
作者：王世贞
朝代：明

投劾心初遂，生平节未磷。两朝均出入，一代借陶甄。有念俱生物，无营独任真。向传铜柱徼，曾拥绣衣巡。羌笮乾坤尽，甘棠雨露匀。戢兵驱揖让，吹律起沈沦。直道萋菲易，归装薏苡贫。至今看颂德，犹自满文身。海岱严旌钺，阿衡领缙绅。名齐山相远，治访盖公纯。北斗官逾贵，西曹法转新。自来惟重意，或少不冤民。在宥求明主，遗安惠老臣。但无惭竹简，何必问蒲轮。瀑布遥飞汉，衡门岂避秦。月来天柱晓，花发石桥春。白首风波隔，红颜药物亲。栖迟馀故吏，黯淡走庸人。拙计穷缘木，微才老积薪。空为国士语，南望重伤神。
奉送大司徒王公入贺万寿
作者：王世贞
朝代：明

嵩岳将传响，明河可问津。锦帆悬日月，朱履蹑星辰。陛下唐虞主，司农社稷臣。倘陈金鉴录，须及茧丝民。
奉送子敬宗兄之建宁司理因简明卿邵武
作者：王世贞
朝代：明

大令吾宗彦，风流今在君。八蚕清转励，五马重仍分。瘴色凭骢破，乡书与雁闻。名题岘山月，诗忆幔亭云。狱吏愁丹笔，门人惜练裙。如逢郢中客，何以结殷勤。
奉送彭昆山特徵
作者：王世贞
朝代：明

忽报天书下，秋星引去轮。吾方传循吏，君可愿良臣。水忆朱弦在，霜催白简新。草莱无限色，仗尔达枫宸。
奉送泉州守周师改郡赴京
作者：王世贞
朝代：明

露冕闽江惜别迟，莼鲈已慰故园思。曾沾父老攀辕泪，亲领君王保障辞。病间可容长孺卧，政成还与细侯期。它年梦里三禾失，总道功名治郡时。
奉释典诸部经于小祗园藏经阁中有述
作者：王世贞
朝代：明

方广宣妙觉，总持谛真乘。白马叶休期，金人肇奇祯。伤哉末教日，圣泽渐以凌。冥迹蹈恒河，狂飙吹慧灯。我友条净业，慷慨惠函经。奚必具羯磨，居然一摩腾。小果固有漏，法施良足凭。虽靡布金田，幸依化人城。苍松云瀰滃，脩竹风琮琤。层阁临广除，回流激清泠。闼婆陈天乐，龙藏郁飞腾。中有慈悲相，恍发妙音声。玉笈启缃缥，流纨染翰青。彷佛贝叶端，自然莲花生。如日悬中天，万象借光明。稽首两足尊，发此希有诚。破除诸疑网，摧伏群魔兵。前因获心通，后果希胜增。愿以一切智，回施一切情。巀嵲西逝梁，金篦导前行。凡圣同超解，怨亲归合并。执离文字间，犹为道所憎。曹溪倘吾许，筌蹄讵堪徵。
奉题师真十札后
作者：王世贞
朝代：明

圊溷游蛆虫，爽然谓清泠。即且甘其带，了不悟腐腥。扰扰蛮触间，忽已迫颓龄。和璧点来多，无地不青蝇。幸遇慈悲母，悯念我顽冥。洒以甘露津，挽我胎气零。授以黄冠绦，系我垂解形。密契托盟辞，彷佛梦乍醒。累纸皆小隶，煜若周天星。至宝杂流沙，谁能简其英。缃缥白玉轴，奉之同六经。月窟骊龙居，所至必服膺。得鱼良世觊，忘筌岂余情。
奉题行省吕相公清和轩
作者：王世贞
朝代：明

湖上春阴已覆墙，轩开恰傍紫微堂。青天对写冰壶色，玉井微添水簟凉。门外岂无中散驾，席间犹识令君香。那能不作吾庐拟，短帢深杯百遍狂。
奉题龙沙草堂
作者：王世贞
朝代：明

高帝歌风帐宴除，至今龙护子侯居。星空紫剑时双犯，雨暮朱帘宛自舒。地僻长沙旋舞袖，国贫鸿宝出藏书。灵光莫问王文考，八斗君才故有馀。
奕之什十二章
作者：王世贞
朝代：明
体裁：四言诗

奕奕昌运，炎炎元后。尚郁蒸哉，应龙斯奏。猗我琅琊，寔克英胄。显祖之假，以锡我父。是孽是苞，是颖是茂。（一章）猃狁孔炽，蚕我冀方。我父捍之，爰城大邦。大邦维城，千雉不崩。四牡其�，爰锡爰旌。爰作卿士，朱绂皇皇。（二章）王曰仲氏，岛夷为雠。匪夷匪犹，女往作辟。鋈軜乔矛，铺敦旋抽。剪棘筚路，以遏衡流。槜李之师，执讯获丑。（三章）狡狡岛夷，思复其痏。番番馀皇，剽我井里。逝梁发笱，敝庐如燬。曾是我人，不恤其梓。方舟厉兵，用濯厥耻。（四章）帝曰嘉哉，女镇于辅。作朕股肱，奔走禦侮。何以申之，镠荡袅蹄。何以重之，织文檿丝。召伯之禄，逮尔孙枝。（五章）父拜稽首，孙肤殷锡。谆谆嗣人，匪树莫克。昼尔戎行，宵于筹画。亦既丝鬒，亦既骈足。刷克厥私，以播休德。（六章）曰余冲人，选于誉髦。甫刑既攻，乃佐爽鸠。躁辞好佻，弗剪其骄。再沐恩纶，出藩齐郊。钩膺乔乔，露冕逍遥。（七章）曰有介弟，初辞于稚。岂弟干禄，超彼素士。维日而中，维月而望。曷怙不颠，于柏峣冈。寤寐有摽，食居不遑。（八章）飘风自南，翳眯黄道。有晤静女，思媚思好。静女之来，于色于笑。曷慎脩哉，载咷载噭。长舌忮哉，我脩则悼。（九章）飘风自南，煽我天威。司寇民之瞻，匪善骫韦。天威赫曦，在迩蔑遗。我父岂不勤，小子是离。静言思之，痗矣莫追。（十章）言裂其裳，言絓其冠。薪我乘车，纵牡淄湍。奏鼓大廷，割析肾肝。人亦有云，处死实难。匪已之难，虞彼狴犴。（十一章）有斐君子，德音昭融。肃如清飔，释我蕴隆。于爚大明，既西则东。霈泽霈沾，庶逮父以躬。甫耒于耜，君子之从。（十二章）
女儿子
作者：王世贞
朝代：明

猿啼一声发一变，不待出峡鬒如霰。上牢虽迟下牢险，玉箸分残女儿脸。
女儿子·其一
作者：王世贞
朝代：明

猿啼一声发一变，不待出峡鬒如霰。
女儿子·其二
作者：王世贞
朝代：明

上牢虽迟下牢险，玉箸分残女儿脸。
好游歌赠游子宗谦
作者：王世贞
朝代：明

游生哉，子好游乎？吾语子，游子游，慎莫游诸侯，戟门叱咤风飕飗。鸡鸣上坐所未论，马食堂下能无羞。慎莫游酒人，酒杯往往成戈矛。青眼无多白眼出，片言抶汝埋糟丘。慎莫游吴儿，脱粟三斛压汝头。日高无觅主人处，饥肠欲饭空啾啾。慎莫游侠邪，诗成可买乡温柔。东家少年袖金至，顷刻双睛如秃鹙。世间游客自暖肚，那容诉尽穷途愁。毋论解竿不解瑟，解瑟者可使曲曲黄金酬。游生哉，子好游乎？吾语子，游子游，何不游十洲，所少八骏扶双辀。试学陶靖节，山海图经读再过，沧溟一勺昆仑土一抔。又何不游万古，即无巫咸非汝忧。案头数卷汝自抽，谁为屈宋谁为列御及庄周。游生对我诧武夷，亦复栩栩夸罗浮。纵令苍翠射眉睫，安能倒写入汝喉。劝汝酒，为我且暂留。丈夫足底有八埏，笔底有千秋。出何必流苏络幰之轻车，车前何必开八驺。处何必雕甍却月之层楼，楼中何必扬清讴。仰面看屋梁，造物恣雕锼。老妇炊藜小儿汲，人生得饱万事休。游生意沾沾，自言虚往实归为得游弇州。噫吁嘻，戒汝勿复言弇州。其人倦游亦已甚，日跨黄犊行春畴。岂有齿牙余羡足世求。
如梦令·偶题
作者：王世贞
朝代：明

韦杜去天尺五。日炙锦蔫红腐。占尽洛阳春，不放东君做主。何处。何处。归梦一蓑烟雨。
如梦令·感怀
作者：王世贞
朝代：明

刚是子规催去。又被鹧鸪留住。行不得哥哥，烟雨江南何处。难据。难据。央个醉乡为主。
如梦令·秋思
作者：王世贞
朝代：明

残月碧梧金井。屈戍绣霜初冷。徙倚不成眠，红泪一双珠迸。孤影。孤影。长自伴人宵永。
妍歌
作者：王世贞
朝代：明

今日乐相乐，与君恣游遨。霞车扶飙御，天酒汎星匏。安期羞大枣，阿母荐蟠桃。王子奏玉笙，夫人击云璈。月姊将明镜，天孙奉织绡。双成扶入帐，飞琼脱我袍。千年为一宴，万年为一宵。
妙花岩
作者：王世贞
朝代：明

六铢姹女天衣，贪散天花不归。我醉露眠岩侧，满身花雨霏微。
妙高峰
作者：王世贞
朝代：明

金山妙高台，飞到峰头住。逢师卓锡声，不敢复飞去。
妻叔李六丈下第秋时始归赋此为别因怅然也
作者：王世贞
朝代：明

高城落木奏寒砧，醉后殷勤离思深。不去非关上林树，将归实有广陵琴。霜秋塞外兵戈色，岁暮天涯儿女心。便欲联飞时振羽，因耽薄禄未投簪。
妾薄命
作者：王世贞
朝代：明

西家艳女罗敷，柔肌金城土酥。皎若清冰玉壶，双波滟滟睛矑。娇啼芙蓉露珠，吹气兰醒蕙苏。头上倭堕俄俄，暖金雀钗婀娜。鬓云对侵翠蛾，湘裙十二纤罗。衣䘯无风自波，下隐双莲绣靴。柔荑飞梭流黄，织成比翼鸳鸯。娇歌激尘绕梁，浮云如掣不扬。妙舞婉盻生光，四坐粉黛摧藏。十六狂且见求，要眇微言不酬。黏竿挟弹遨游，凉飔翛翛药裯。徘徊顾影无俦，昼永更长岁脩。东邻冶容少年，娶妇曷鼻魋颜。怨耦等诽齐怜，目成色授神传。沈吟却行不前，命矣夫复何言。
始访前奉化令徐徵君
作者：王世贞
朝代：明

避世虽君事，高名可遂忘。未过徐稚宅，虚表郑公乡。萝径春从覆，蓬门日转长。还应却卤簿，小艇共沧浪。彭泽不爱酒，江州无奉钱。远山将入供，残日佐谈玄。坐徙空庭晷，凉生高树蝉。指君东壁挂，借我北窗眠。小筑城南地，诛茅苦未齐。还闻绿萝馆，幽托白云栖。别岫宽猿宿，空林恣鸟啼。无心隐大小，随意迹东西。
始访前奉化令徐徵君·其一
作者：王世贞
朝代：明

避世虽君事，高名可遂忘。未过徐稚宅，虚表郑公乡。萝径春从覆，蓬门日转长。还应却卤簿，小艇共沧浪。
始访前奉化令徐徵君·其三
作者：王世贞
朝代：明

小筑城南地，诛茅苦未齐。还闻绿萝馆，幽托白云栖。别岫宽猿宿，空林恣鸟啼。无心隐大小，随意迹东西。
始访前奉化令徐徵君其二
作者：王世贞
朝代：明
体裁：五言律诗

彭泽不爱酒，江州无奉钱。远山将入供，残日佐谈玄。坐徙空庭晷，凉生高树蝉。指君东壁挂，借我北窗眠。
姑恩曲
作者：王世贞
朝代：明

鹄雏二三月，毛羽如长离。为感姑恩养，徬徨不忍飞。
姚匞叔以道术为用晦诸王上客携书来访惓惓七
作者：王世贞
朝代：明

握手相知奈晚何，且将鱼素慰蹉跎。淮南道术宾初盛，邺下风流事已过。见数八公君第几，空传七子世无多。春来社酒能从否，莫道闲门雀可罗。
姚匡叔以道术为用晦诸王上客携其书来访惓惓七子之盛有感而赠
作者：王世贞
朝代：明

握手相知柰晚何，且将鱼素慰蹉跎。淮南道术宾初盛，邺下风流事已过。见数八公君第几，空传七子世无多。春来社酒能从否，莫道闲门雀可罗。
娇女诗
作者：王世贞
朝代：明

两山东西峙，一水中间流。上有双栖鸟，下有并泳鱼。侬自羞见汝，抱影守寒庐。
娇女诗
作者：王世贞
朝代：明

娇女好姿首，不为他人媚。阿母手簪花，花掷弃之地。作女任汝骄，作妇恐不易。
娘子关偶成
作者：王世贞
朝代：明

夫人城北走降氐，娘子军前高义旗。今日关头成独笑，可无巾帼赠男儿。
娘子关有泉穿大壑下势雄甚味冽而甘冱冬不冰居人赖之
作者：王世贞
朝代：明

飞泉中泻九关开，朔气偏催万壑雷。喷玉高从西极下，擘崖雄自巨灵来。地输神瀵为汤沐，石拂钧天奏帝台。若语会心翻自笑，羽书初过黑龙堆。
娱晖滩
作者：王世贞
朝代：明

滩头垂杨好系船，杨枝戏水桃花颠。枕流漱石从他误，白眼卧看沧浪天。
子与久宦楚中贻书见讯而余有晋臬之除赋此奉答
作者：王世贞
朝代：明

东西岁晏走除书，转觉徐郎姓字疏。薄劣偶先燕市骏，羁栖宁为武昌鱼。台中白简霜容老，湖上青衫草色如。莫向并门频问讯，病夫无意太行车。
子与得沧运有诗见示因答调之
作者：王世贞
朝代：明

幕中沦落不须叹，曾向龚黄传里看。乍失银鱼非换酒，久抛金马胜无官。青云故傍时流近，白雪偏从畏路寒。唯有壮心浑不解，自言新论过桓宽。
子与有使事赋此问之
作者：王世贞
朝代：明

汝屈辞官计，犹衔奉使荣。但伸明主法，无害小臣名。风雨骄难问，江河幸未争。独馀愁病客，春色老边城。
子与病后见贻新诗六章次答
作者：王世贞
朝代：明

高枕抗烟萝，春光奈病何。谁堪胍季子，我解问维摩。丈室诸天在，千秋一瞬过。加飧更有语，晚计莫蹉跎。善病胡为尔，清斋药饵催。潮怜枚叔对，露惜马卿才。湖海身偏靳，文章老自猜。还将呕心句，次第为君裁。遥怜伏枕处，咄咄向何人。春色从教负，朋情转自真。莺花若下酒，烟雨霅溪纶。不独能憎达，穷来妒汝身。病色坚高卧，生涯浅卜居。莫疑杯外影，须却枕中书。陶墅偏宜秫，潘园好艺蔬。残年幸犹在，随我狎樵渔。亦有清狂疾，饶君善酒尊。物情双药裹，吾道一衡门。伏枥人俱老，冲星剑尚存。此生终海岳，不死任乾坤。萧条一书札，新自霅中来。惫与贫争长，愁将老暗催。诗魔应稍退，酒债未全开。了却无生后，春风几百回。
子与病后见贻新诗六章次答·其一
作者：王世贞
朝代：明

高枕抗烟萝，春光奈病何。谁堪胍季子，我解问维摩。丈室诸天在，千秋一瞬过。加飧更有语，晚计莫蹉跎。
子与病后见贻新诗六章次答其三
作者：王世贞
朝代：明
体裁：五言律诗

遥怜伏枕处，咄咄向何人。春色从教负，朋情转自真。莺花若下酒，烟雨霅溪纶。不独能憎达，穷来妒汝身。
子与病后见贻新诗六章次答其二
作者：王世贞
朝代：明
体裁：五言律诗

善病胡为尔，清斋药饵催。潮怜枚叔对，露惜马卿才。湖海身偏靳，文章老自猜。还将呕心句，次第为君裁。
子与病后见贻新诗六章次答其五
作者：王世贞
朝代：明
体裁：五言律诗

亦有清狂疾，饶君善酒尊。物情双药裹，吾道一衡门。伏枥人俱老，冲星剑尚存。此生终海岳，不死任乾坤。
子与病后见贻新诗六章次答其六
作者：王世贞
朝代：明
体裁：五言律诗

萧条一书札，新自霅中来。惫与贫争长，愁将老暗催。诗魔应稍退，酒债未全开。了却无生后，春风几百回。
子与病后见贻新诗六章次答其四
作者：王世贞
朝代：明
体裁：五言律诗

病色坚高卧，生涯浅卜居。莫疑杯外影，须却枕中书。陶墅偏宜秫，潘园好艺蔬。残年幸犹在，随我狎樵渔。
子与自闽远使相讯道失所贻书而诗篇幸存赋此报寄
作者：王世贞
朝代：明

一疏除书便各天，梅花开落动经年。已拚鱼素浮沈后，幸有骊珠次第传。郧水下从杨子尽，女星南向越台悬。亦知握手前期在，尘世那能事事圆。卧病山城未解颦，新诗一喜一酸辛。青云论旧年年少，白发关心事事真。已自有珠贻汉浦，几时看剑合延津。乡园稍近无拘束，去就清时可细论。
子与自闽远使相讯道失所贻书而诗篇幸存赋此报寄·其一
作者：王世贞
朝代：明

一疏除书便各天，梅花开落动经年。已拚鱼素浮沈后，幸有骊珠次第传。郧水下从杨子尽，女星南向越台悬。亦知握手前期在，尘世那能事事圆。
子与自闽远使相讯道失所贻书而诗篇幸存赋此报寄·其二
作者：王世贞
朝代：明

卧病山城未解颦，新诗一喜一酸辛。青云论旧年年少，白发关心事事真。已自有珠贻汉浦，几时看剑合延津。乡园稍近无拘束，去就清时可细论。
子与追于鳞不及喜余后至有作遂成和章
作者：王世贞
朝代：明

与君谁共帝城游，中路抟风有去留。幸不兴阑王子棹，何须身在李膺舟。挥毫岛屿青从逼，握麈星河绛欲流。解道延津容易合，可知真宰为他愁。
子厚宗侯贻书及诗见赠赋此奉答
作者：王世贞
朝代：明

结得双缄学鲤形，商歌欲读更愁听。龙当倦雨须名伏，鸿不高空可字冥。纵许平原求自试，宁如中垒罢传经。当年却悔无休汝，谁似君家眼代青。
子厚王孙再寄新文有答
作者：王世贞
朝代：明

一片春云五色翰，开来字字吐琅玕。亦知唐叔成圭易，不放长沙舞袖宽。宅近南阳龙好卧，台偏江左凤难看。君知此道千秋贵，试把微言问子桓。
子厚第三书孤愤之怀极矣男子要自有出世事毋论浮荣即不朽亦第二义也赋此广之
作者：王世贞
朝代：明

双鸿不独问加餐，笔底纵横意万端。总为难呼中散驾，可能无恨远游冠。枋榆社日吾宁老，桐柏春源尔自看。记取缑山明月夜，玉笙鸾背莫辞寒。朱邸朱弦响竞新，少年都美出风尘。从夸郢里传孤调，耻向南阳问贵人。七子有文身似叶，八公无药鬓如银。悬知出世男儿事，笑杀难陀恋转轮。
子厚第三书孤愤之怀极矣男子要自有出世事毋论浮荣即不朽亦第二义也赋此广之·其一
作者：王世贞
朝代：明

双鸿不独问加餐，笔底纵横意万端。总为难呼中散驾，可能无恨远游冠。枋榆社日吾宁老，桐柏春源尔自看。记取缑山明月夜，玉笙鸾背莫辞寒。
子厚第三书孤愤之怀极矣男子要自有出世事毋论浮荣即不朽亦第二义也赋此广之·其二
作者：王世贞
朝代：明

朱邸朱弦响竞新，少年都美出风尘。从夸郢里传孤调，耻向南阳问贵人。七子有文身似叶，八公无药鬓如银。悬知出世男儿事，笑杀难陀恋转轮。
子夜冬歌
作者：王世贞
朝代：明

漫天一夜雪，门前解消未。憎侬去时迹，非关殢侬睡。
子夜变歌
作者：王世贞
朝代：明

长干月烂漫，是郎初变时。莫谓无情黠，耐作有情痴。
子夜吴歌
作者：王世贞
朝代：明

采桑长干陌，绿叶正毵毵。远驻青骢马，相遗玳瑁簪。不愁无语对，归恐误春蚕。兰桡太湖曲，垂柳覆金堤。香气时时发，歌声处处迷。残妆汗欲尽，留著可怜眉。姊妹欺相命，星前闭洞房。携灯挑促织，罗袜下东廊。明日争邀赌，钗头金凤皇。？毹依小阁，鹦鹉写流霞。锦瑟卢家女，温香玉辟邪。推窗见飘雪，惊道是杨花。
子夜吴歌·其一
作者：王世贞
朝代：明

采桑长干陌，绿叶正毵毵。远驻青骢马，相遗玳瑁簪。不愁无语对，归恐误春蚕。
子夜吴歌·其四
作者：王世贞
朝代：明

？毹依小阁，鹦鹉写流霞。锦瑟卢家女，温香玉辟邪。推窗见飘雪，惊道是杨花。
子夜吴歌·其四
作者：王世贞
朝代：明
体裁：乐府曲辞

�毹依小阁，鹦鹉写流霞。锦瑟卢家女，温香玉辟邪。推窗见飘雪，惊道是杨花。
子夜吴歌·其四
作者：王世贞
朝代：明

𣰽毹依小阁，鹦鹉写流霞。锦瑟卢家女，温香玉辟邪。推窗见飘雪，惊道是杨花。
子夜吴歌其三
作者：王世贞
朝代：明
体裁：乐府曲辞

姊妹欺相命，星前闭洞房。携灯挑促织，罗袜下东廊。明日争邀赌，钗头金凤皇。
子夜吴歌其二
作者：王世贞
朝代：明
体裁：乐府曲辞

兰桡太湖曲，垂柳覆金堤。香气时时发，歌声处处迷。残妆汗欲尽，留著可怜眉。
子夜夏歌
作者：王世贞
朝代：明

人言侬多憨，侬憨信非一。不植春时花，要结夏时实。
子夜春歌
作者：王世贞
朝代：明

双枕不成起，单枕不成眠。春风饶冷暖，吹作两种天。
子夜秋歌
作者：王世贞
朝代：明

秋风击百卉，憔悴无光泽。侬能破一笑，还侬春时色。
子夜警歌
作者：王世贞
朝代：明

并蒂芙蓉枕，下压金鸳鸯。教妾成独自，若个不成双。
子循子威诸贤过幼于石湖别墅其高处为新郭城址范紫微遗宅也
作者：王世贞
朝代：明

湖爽杯从益，天空镜对开。亭依新郭垒，岸隔旧郊台。词笔夸吴会，渔歌起越来。无妨醉题壁，君是紫微才。
子念事解后以酒慰劳得二章
作者：王世贞
朝代：明

与君相见暂开颜，近事惊心梦不閒。俗薄转增贫惫后，数奇偏老是非间。苍蝇到处难为璧，黄雀飞时可论环。尘世偶然那足怪，男儿脚底五名山。犹自逢人气未平，看君白眼太憨生。肝胆向来曾借客，文章况尔不藏名。赎将越石能争礼，揖罢曹丘便有情。莫以避雠移姓字，燕中倒屣为谁迎。
子念事解后以酒慰劳得二章·其一
作者：王世贞
朝代：明

与君相见暂开颜，近事惊心梦不閒。俗薄转增贫惫后，数奇偏老是非间。苍蝇到处难为璧，黄雀飞时可论环。尘世偶然那足怪，男儿脚底五名山。
子念事解后以酒慰劳得二章其二
作者：王世贞
朝代：明
体裁：七言律诗

犹自逢人气未平，看君白眼太憨生。肝胆向来曾借客，文章况尔不藏名。赎将越石能争礼，揖罢曹丘便有情。莫以避雠移姓字，燕中倒屣为谁迎。
子相在告以诗问之时予抱沉忧之疾久矣
作者：王世贞
朝代：明

吾久违朝谒，君何抱病同。诗成无万事，吏任有群公。今古荣华外，行藏感慨中。想应填巷辙，门掩白云空。尔病犹能赋，挥毫捷有神。浮云愧知己，细雨向吟身。伏枕谋逾拙，缨冠性岂驯。倘怜长醉意，不减独醒人。
子相在告以诗问之时予抱沉忧之疾久矣·其一
作者：王世贞
朝代：明

吾久违朝谒，君何抱病同。诗成无万事，吏任有群公。今古荣华外，行藏感慨中。想应填巷辙，门掩白云空。
子相在告以诗问之时予抱沉忧之疾久矣·其二
作者：王世贞
朝代：明

尔病犹能赋，挥毫捷有神。浮云愧知己，细雨向吟身。伏枕谋逾拙，缨冠性岂驯。倘怜长醉意，不减独醒人。
子相席上别诸子分韵
作者：王世贞
朝代：明

醉尔春风金屈卮，忽看山岳坐来移。停鞭欲尽幽州色，立马愁听出塞辞。我自青云甘薄宦，谁当白雪问相思。向来天地耽烽火，摇首人间未可期。
子相草堂夜话
作者：王世贞
朝代：明

世途诚浩荡，吾党亦浮沉。见汝栖淮海，雄心自古今。偶成全豹隐，忽漫一龙吟。不有安期驾，云深可易寻。剪烛频相藉，邻鸡月又新。隔年唯一笑，回首竟何人。湖海神偏王，云霄梦未真。所嗟从此别，辛苦易沉沦。闻道青莲客，新乘五马车。亦知多忤世，无那转怜渠。长揖难官长，高吟恐簿书。因逢同病者，北望更踌蹰。
子相草堂夜话·其一
作者：王世贞
朝代：明

世途诚浩荡，吾党亦浮沉。见汝栖淮海，雄心自古今。偶成全豹隐，忽漫一龙吟。不有安期驾，云深可易寻。
子相草堂夜话·其三
作者：王世贞
朝代：明

闻道青莲客，新乘五马车。亦知多忤世，无那转怜渠。长揖难官长，高吟恐簿书。因逢同病者，北望更踌蹰。
子相草堂夜话其二
作者：王世贞
朝代：明
体裁：五言律诗

剪烛频相藉，邻鸡月又新。隔年唯一笑，回首竟何人。湖海神偏王，云霄梦未真。所嗟从此别，辛苦易沉沦。
孔阳宗侯有亭曰依隐亭四傍皆竹余为赋之
作者：王世贞
朝代：明

东方昔玩世，大隐金门侧。之子固沈沦，宗正通属籍。家有淮王招，人歌岁星谪。饱飧淇澳菉，啸弄潇湘碧。唐李百万叶，疏者曰太白。结友栖竹溪，举世宗六逸。子亭以子名，子名借亭得。试一展吾诗，是否人间色。
孔阳宗侯贻诗见赠侑以二鴳鹉杯答谢一律
作者：王世贞
朝代：明

白云丛桂亦悠哉，紫气洪都黯未开。禄薄可闻宗正法，诗新谁念小侯才。幽怀巢父珊瑚树，远信君房鹦鹉杯。我欲携将习池上，铜鞮听尽始归来。
存没口号十六首 其一 徐比部以言
作者：王世贞
朝代：明

屈指中朝请剑年，主恩明白赐归田。春来秦望山头好，大有长安白日悬。
存没口号十六首 其七 魏济南顺甫
作者：王世贞
朝代：明

济上诸侯才且贤，能将玄草及生传。山人自爱名山好，不爱区区一世怜。
存没口号十六首 其三 梁比部公实
作者：王世贞
朝代：明

罗浮秋色妒归田，南海精灵南斗悬。遗藁一编王勃后，怪来男子可无年。
存没口号十六首 其九 张佥宪肖甫
作者：王世贞
朝代：明

蜀中男子张君嗣，曾共燕山作酒徒。今日独吟江水畔，可能相为一愁无。
存没口号十六首 其二 汪中丞玉卿
作者：王世贞
朝代：明

晚日论交汪玉卿，挥毫彷佛见西京。沾沾白雪无前辈，寂寂青云要主盟。
存没口号十六首 其五 俞宪使德甫
作者：王世贞
朝代：明

一官才显复途穷，白简无心也未公。闻道豫章秋色里，萧条归橐不禁风。
存没口号十六首 其八 李亳州伯承
作者：王世贞
朝代：明

李生宦拙如潘岳，健笔纵横卒未休。晚得一城如斗大，又教青绶在前头。
存没口号十六首 其六 张考功助甫
作者：王世贞
朝代：明

易水东头广柳车，看君殊似鲁朱家。只今无限穷心在，羞涩双龙匣里花。
存没口号十六首 其十 卢山人少楩
作者：王世贞
朝代：明

十年城旦赭为衣，仍向侯门骂坐归。死去只知文苑字，到来依旧识人稀。
存没口号十六首 其十一 谢山人茂秦
作者：王世贞
朝代：明

黄河船畔曳裾人，转眼东风万事新。穷病布衣全似汝，只残诗笔尚如神。
存没口号十六首 其十三 刘中丞子成
作者：王世贞
朝代：明

使君投笔走风尘，一战黄金自绕身。今日汉阴烟色里，可无翻羡灌园人。
存没口号十六首 其十二 徐宪使汝思
作者：王世贞
朝代：明

自抛符节请归耕，腰下吴钩解不平。忍死为名频见嘱，不知田叟久逃名。
存没口号十六首 其十五 许长史殿卿
作者：王世贞
朝代：明

梁园朝暮拥笙歌，犹有音情问薜萝。口嘱去人无别语，不多饮酒读维摩。
存没口号十六首 其十六 顾山人季狂
作者：王世贞
朝代：明

十劳鳞羽访空山，莫怪裁书九不还。布帽遮头腰挂网，可堪名姓到人间。
存没口号十六首 其十四 张太仆有功
作者：王世贞
朝代：明

再厌承明鬓未苍，翩翩浊世有张郎。生前无地容他酒，一死翻然侠骨香。
存没口号十六首 其四 吴中丞峻伯
作者：王世贞
朝代：明

海岱秋风送逐臣，尚留双泪染征轮。自从金印能悬肘，肯数人间不利人。
存没口号十六首·徐比部以言
作者：王世贞
朝代：明

屈指中朝请剑年，主恩明白赐归田。春来秦望山头好，大有长安白日悬。晚日论交汪玉卿，挥毫彷佛见西京。沾沾白雪无前辈，寂寂青云要主盟。罗浮秋色妒归田，南海精灵南斗悬。遗藁一编王勃后，怪来男子可无年。海岱秋风送逐臣，尚留双泪染征轮。自从金印能悬肘，肯数人间不利人。一官才显复途穷，白简无心也未公。闻道豫章秋色里，萧条归橐不禁风。易水东头广柳车，看君殊似鲁朱家。只今无限穷心在，羞涩双龙匣里花。济上诸侯才且贤，能将玄草及生传。山人自爱名山好，不爱区区一世怜。李生宦拙如潘岳，健笔纵横卒未休。晚得一城如斗大，又教青绶在前头。蜀中男子张君嗣，曾共燕山作酒徒。今日独吟江水畔，可能相为一愁无。十年城旦赭为衣，仍向侯门骂坐归。死去只知文苑字，到来依旧识人稀。黄河船畔曳裾人，转眼东风万事新。穷病布衣全似汝，只残诗笔尚如神。自抛符节请归耕，腰下吴钩解不平。忍死为名频见嘱，不知田叟久逃名。使君投笔走风尘，一战黄金自绕身。今日汉阴烟色里，可无翻羡灌园人。再厌承明鬓未苍，翩翩浊世有张郎。生前无地容他酒，一死翻然侠骨香。梁园朝暮拥笙歌，犹有音情问薜萝。口嘱去人无别语，不多饮酒读维摩。十劳鳞羽访空山，莫怪裁书九不还。布帽遮头腰挂网，可堪名姓到人间。
孙兆孺华阳巾歌
作者：王世贞
朝代：明

通明玉京堕来身，秀眉长额飘须鬒。皎如野鹤翘鸡群，有冠却挂神虎门。归来自制华阳巾，皂角出没中茅云。手抄隐诀名登真，松风不厌旦夕闻。后千馀年有孙君，自言曾受十赉文。巾陶所巾鹿皮裙，访我海上霏烟昏。父老巷视儿童奔，俱言神仙来试人。愿孺宝此贻诸昆，后有优孟能称孙。
孙崇明政成乞归以诗慰送
作者：王世贞
朝代：明

孙郎负宦声，而乃发遐想。厌作海外丞，愿为五湖长。父老揽袂言，神君欲何往。宝山一拳石，聊用压轻舫。归拜尚书阡，清风世无爽。
孙思邈受龙宫方歌
作者：王世贞
朝代：明

白龙子，混鱼服，遨游于江湖。焉为踯躅罗网间，力不能任诸奴。风云变化落人手，沧海万里天模糊，何者一翁素发渥颜而飘须。解衣赠龙子，行放之洪涛，喷沫八千尺，恍忽万象同欢娱。双旌吸虹鼓鸣鼍，蜃关蛟窟长鲸殳，琉璃夺目龙所都。老龙抱其子泣致辞：谁为救尔，答言一翁素发渥颜而飘须。此翁昔吞太白精，调铸六气成昆吾。区区报恩一寸胆，老龙自与凡鳞殊。河伯使者飞朱符，倏然翁来下霓车。龙子色踊腾相趋，雕盘八角垂流苏。蟾蜍手捧明月珠，海人金缶坼珊瑚。瑰玮错落，不可名猜。众水辟易，三光徘徊。翁如不见，此何为哉。曾闻秘方三千首，帝遣玄冥毒龙守。投诚赠翁不得辞，么么失据雷霆吼。大柄翻回真宰前，阴功肯落岐农后。此翁拂衣朝紫真，龙亦鼓鬣嬉青旻。乃知草昧未可忽，虽在泥涂或有神。
孙文学丌册庋
作者：王世贞
朝代：明

会稽表神閟，宛委徵帝藏。讵若登君室，步武见前芳。边笥有馀委，惠车不盈箱。青荧藜床色，旖旎兰橑香。低云润遗简，隙月窥流缃。咏响出疏棂，回风自琅琅。恒闻诗人旨，忮求乃不臧。蔬饮枕曲肱，其乐自羲皇。举趾触四周，抗心凌八荒。
孙状元册封南阳便道还里索赠
作者：王世贞
朝代：明

金吾小队出天阊，为拥文星指豫方。桐柏水回龙是节，毗陵花发锦为乡。香同奉倩余鸡舌，赋似相如有鹔鹴。试问词坛诸大将，江东谁不怕孙郎。
孙节妇寿言
作者：王世贞
朝代：明

高材孟坚妹，节烈孙奇妇。心将发共素，影与灯相守。玉润王家郎，再拜前称寿。右挟彤管书，左操叵罗酒。试读五贞篇，畴能如母否。
孙荣祖氏所降仙笔贻我金书阴符经跋尾云文阳真人得道时所说白玉蟾翁始表见于世又以长歌四百九十字见赠颇及前生事勉以修持且劝檀施聊此奉酬并效薄见于奉行仙童宜真子
作者：王世贞
朝代：明

坛烟袅空笼曙星，翔阳鼓籁调流铃。尔时班管正驰骤，为我写就阴符经。行间隐隐金玉润，势表郁郁蛟龙腾。三仓以前鲜此迹，八会之后不可征。此经黄帝疲警跸，上感玄女停辎軿。天真皇人为解说，一帚净扫乾坤兵。鼎湖雕弓坠霄汉，宛委丹检函精灵。贞观小隶付欧褚，李荃而下训故兴。蚕丝刿缕转成赘，貂尾媟渎那堪凭。玉蟾散吏最晚出，真取捷要披榛荆。三十六天不可问，四千余年劳证明。仙翁一一为指说，敢以抵牾忘服膺。更诵长歌五百言，如啖火枣通三生。子瞻梦悟五祖戒，次律赖遇真人邢。惜哉二子不自振，晚途岭蜀长飘零。即令来路未明晓，忍恋浊世甘膻腥。陶君已拜都水监，胜力菩萨为前盟。白叟愿生兜率界，海山丈室留居停。乃知大道绝町畛，两者同出而异名。鲰生掉头出苦海，眷属聚散如漂萍。把茅盖头足舒缩，一瓢以外无经营。晨吸清和入玄牝，夕敛沆瀣归黄庭。檀施小果敢云倦，人天有漏吾何矜。更烦转示宜真子，返照面目思前程。任是逍遥鲜挂碍，未免流转趋沈冥。权奇狡狯亦细事，麻姑见哂王方平。上真重关挂玉钥，西竺觉路悬金绳。精心九渊骊颔易，失足一堕鸿毛轻。百年倏忽若流电，我为后继谁先登。功成帝命有时下，拍手呼鸾游太清。
孙郎行赠云梦山人斯亿
作者：王世贞
朝代：明

孙郎状如紫石棱，虎头传神谢不能。衿裾潦倒颇自厌，瓦砾往往从人憎。胸中一寸贮全楚，下笔纵横破万古。白雪寒从郢里偏，雄风高向兰台吐。乌纶折角屐齿倾，入门小儿呼自惊。少选长歌出其袖，虹霓缭绕天峥嵘。若道孙郎不好名，何得千里寻王生。若道孙郎好名者，何不北走长安城。男儿有眼岂在面，世途耳观那足羡，眼中之人君自见。
孙鸿胪於群从中官薄而诗佳授予满卷因成以赠
作者：王世贞
朝代：明
体裁：五言律诗

亦知群从贵，眉白转怜渠。掾岂一言得，名应第五如。镜湖宽赐沐，禹穴纵紬书。谁辩郊居字，新篇定启予。
孝丰吴稼竳故中丞峻伯子也弱冠而才以诗见投云还凭文举通家刺去问留侯辟谷方生之从祖大参君老于是中必有秘密相授仆何能为效因抒赠荅一章聊见情耳
作者：王世贞
朝代：明

衡门忽启为吴均，词组峥嵘意象新。今日凤毛真见汝，向来龙腹定何人。葛翁丹灶存应否，王氏青箱久渐沦。出世心期经世业，少年才子自由身。
孟冬晦日夜梦得句云天寒北极仍充使日落黄河未稳流及后二语醒不复全记因足成之
作者：王世贞
朝代：明

马箠频年客帝州，茂陵心折问刀头。天寒北极仍充使，日落黄河未稳流。笛里龙吟金井夜，砧前寒度玉关秋。深闺几恨青娥月，燕颔西来已拜侯。
孟夏上谷署中梦客携商山四皓图令余赋之
作者：王世贞
朝代：明

尚忆商山聘，千秋卧未深。兵戈留地肺，羽翼转天心。衰矣紫芝咏，惜哉黄鹄吟。岂应龙变化，来去杳难寻。
孟孺同方君见枉山园
作者：王世贞
朝代：明

汝挟方干至，吾欣徐稚留。小谈迟日过，晏坐白云幽。进屐藤萝顶，回船杜若洲。沾沾自喜色，可为少年游。
孟春三日志事
作者：王世贞
朝代：明

古人不逢范希文，今人却睹天水君。白简何能避绿盭，一丝力欲回千钧。自从圣主赐环后，海内洗足趋龙门。争嘘舌津闰月旦，旋窃眼色为风云。致君尧舜在早晚，慎莫便使巢由闻。四皓不爱羽翼奇，归欲商山茹紫芝。青宫再参亚辅选，太学仍请诸生师。鹢首欲北何迟迟，十四字已君房规。即披羊裘钓七泽，女牛一星谁不知。何如且学苦县叟，小隐柱下窥希夷。
孟春三日志事·其一
作者：王世贞
朝代：明

古人不逢范希文，今人却睹天水君。白简何能避绿盭，一丝力欲回千钧。自从圣主赐环后，海内洗足趋龙门。争嘘舌津闰月旦，旋窃眼色为风云。致君尧舜在早晚，慎莫便使巢由闻。
孟春三日志事·其二
作者：王世贞
朝代：明

四皓不爱羽翼奇，归欲商山茹紫芝。青宫再参亚辅选，太学仍请诸生师。鹢首欲北何迟迟，十四字已君房规。即披羊裘钓七泽，女牛一星谁不知。何如且学苦县叟，小隐柱下窥希夷。
孟珠
作者：王世贞
朝代：明

手种夭桃花，与欢同颜色。花若解人意，那能不亲惜。
孟达仲达二兄见过恬憺观谈玄因成二章为赠
作者：王世贞
朝代：明

碧云暮未合，二妙偶相期。深语费春茗，清斋余露葵。千秋别有事，一字乃吾师。从此逍遥路，翛然去不疑。尺鴳虽无慕，雕虫敢自矜。对谐物外赏，甘得区中憎。密坐探金钥，清言转玉绳。当时许长史，曾藉华江乘。
孟达仲达二兄见过恬憺观谈玄因成二章为赠·其一
作者：王世贞
朝代：明

碧云暮未合，二妙偶相期。深语费春茗，清斋余露葵。千秋别有事，一字乃吾师。从此逍遥路，翛然去不疑。
孟达仲达二兄见过恬憺观谈玄因成二章为赠·其二
作者：王世贞
朝代：明

尺鴳虽无慕，雕虫敢自矜。对谐物外赏，甘得区中憎。密坐探金钥，清言转玉绳。当时许长史，曾藉华江乘。
季俸不至而故人日有来者戏成一章
作者：王世贞
朝代：明

官閒去乡近，罢案且婆娑。家酿饮垂竭，旧书看易过。庭乌公事少，檐鹊故人多。尽自堪藏拙，其如负进何。
季生夜猎不获一鲜赋此嘲之
作者：王世贞
朝代：明
体裁：古风

翩翩季公子，被服何轻蹻。骑从若浮云，行猎至我郊。是时冬始仲，日暮黄云高。罝网布原坻，左右建重茅。暝立负玄霜，令严寂不嚣。老狐饶先知，狡兔远伏逃。虽欲纵群骁，争先安所操。俄从灌莽间，稍辨东方晁。人马无光辉，饥犬顾我号。东邻少年儿，竿杪置黏胶。戢身一指顾，百羽遂充庖。日入胡姬馆，灸鲜奏醇醪。公子诚豪鸷，兹役不得骄。
季生夜猎不获一鲜赋此嘲之
作者：王世贞
朝代：明

翩翩季公子，被服何轻蹻。骑从若浮云，行猎至我郊。是时冬始仲，日暮黄云高。罝网布原坻，左右建重茅。暝立负玄霜，令严寂不嚣。老狐饶先知，狡兔远伏逃。虽欲纵群骁，争先安所操。俄从灌莽间，稍辨东方鼌。人马无光辉，饥犬顾我号。东邻少年儿，竿杪置黏胶。戢身一指顾，百羽遂充庖。日入胡姬馆，灸鲜奏醇醪。公子诚豪鸷，兹役不得骄。
孤鸳篇
作者：王世贞
朝代：明

摩诃池上两鸳鸯，和鸣交颈共翱翔。一朝雌去不相待，却使雄栖欲断肠。不学秦家萧史妃，翻成汉代买臣妻。去似妖娼归北里，留如戍客滞辽西。生计凄凉枉痴待，主人恩重心难改。顾影犹疑怨耦从，闻呼自愧空名在。碧荇芳萍梦已虚，红颜绣羽渐凋疏。枝头恨杀连理树，水底生憎比目鱼。吴天独雁声相亚，臆中清泪如波写。已令明月不成机，复遣寒霜摧半瓦。总为情深有别离，他生未是此生非。孤魂倘傍韩冯墓，依旧双双一处飞。
安东候警有述
作者：王世贞
朝代：明

树影旌旗接，涛声鼓吹兼。雨拖残日脚，山割乱云尖。淮舰虽宽斗，齐师未解严。疮痍心转塞，骨肉泪频沾。恩泽诗书负，烽烟号令添。如何重推毂，翻使捷书淹。
安东平
作者：王世贞
朝代：明

孟冬十月，雨雪霏霏。入门孤冷，出门沾衣。夹河为家，期至无船。摇心失望，不见所欢。交南龙须，百钱一尺。是我手制，与郎作席。奉郎坐卧，偕郎起息。懊憹微躯，生不如席。博山沈烟，以祈上玄。愿郎一夕，不愿百年。
安东平
作者：王世贞
朝代：明

荒鸡嚘喔，残月沈魄。三三五五，小星不没。惭愧小星，导郎归程。要郎指誓，莫负此星。吴丝越罗，制郎中裙。曷不为衣，与郎体亲。报侬白玉，双龙连环。但令一心，不在多端。
安东平·其一
作者：王世贞
朝代：明

孟冬十月，雨雪霏霏。入门孤冷，出门沾衣。
安东平·其一
作者：王世贞
朝代：明

荒鸡嚘喔，残月沈魄。三三五五，小星不没。
安东平·其五
作者：王世贞
朝代：明

博山沈烟，以祈上玄。愿郎一夕，不愿百年。
安东平·其四
作者：王世贞
朝代：明

报侬白玉，双龙连环。但令一心，不在多端。
安东平其三
作者：王世贞
朝代：明
体裁：乐府曲辞

交南龙须，百钱一尺。是我手制，与郎作席。
安东平其三
作者：王世贞
朝代：明
体裁：乐府曲辞

吴丝越罗，制郎中裙。曷不为衣，与郎体亲。
安东平其二
作者：王世贞
朝代：明
体裁：乐府曲辞

夹河为家，期至无船。摇心失望，不见所欢。
安东平其二
作者：王世贞
朝代：明
体裁：乐府曲辞

惭愧小星，导郎归程。要郎指誓，莫负此星。
安东平其四
作者：王世贞
朝代：明
体裁：乐府曲辞

奉郎坐卧，偕郎起息。懊憹微躯，生不如席。
安履山房二章为醉梦生赋上言感下言适也
作者：王世贞
朝代：明

吾闻天池生，宏览周九舆。踯躅公车门，生不与愿俱。委骨傍要离，虽侠非所愉。顾瞻长山址，可托千载躯。玉树埋土中，谁能废欷歔。有子不逮养，兹焉恒结庐。喟此泉下悰，毕力共扫除。慨彼尘中观，委怀在诗书。悠哉复悠哉，成子山泽癯。丙舍依墓田，丁年托林薮。平湖址吾前，崇山障其后。苍翠日夕滋，时能逗窗牖。梅花及桃李，谷量若升斗。造物使之奢，何必皆已有。主人不恒出，出则呼顾叟。缓步以当车，信足足不负。是故安履名，无妨徇俗口。益以废丘瘠，与室长相守。
安履山房二章为醉梦生赋上言感下言适也·其一
作者：王世贞
朝代：明

吾闻天池生，宏览周九舆。踯躅公车门，生不与愿俱。委骨傍要离，虽侠非所愉。顾瞻长山址，可托千载躯。玉树埋土中，谁能废欷歔。有子不逮养，兹焉恒结庐。喟此泉下悰，毕力共扫除。慨彼尘中观，委怀在诗书。悠哉复悠哉，成子山泽癯。
安履山房二章为醉梦生赋上言感下言适也·其二
作者：王世贞
朝代：明

丙舍依墓田，丁年托林薮。平湖址吾前，崇山障其后。苍翠日夕滋，时能逗窗牖。梅花及桃李，谷量若升斗。造物使之奢，何必皆已有。主人不恒出，出则呼顾叟。缓步以当车，信足足不负。是故安履名，无妨徇俗口。益以废丘瘠，与室长相守。
安庆道中
作者：王世贞
朝代：明

平波细若剪，远岫膏于沐。嗒坐舫斋中，空翠时一扑。
宋丈望之见示华阳馆集志谢
作者：王世贞
朝代：明

久矣谈天碣石荒，谁堪别馆号华阳。剑从江右光含斗，书学淮南字有霜。此去中兴多大雅，向来孤愤半清商。亦知行部阳春色，倘许新题到草堂。
宋玉墓
作者：王世贞
朝代：明

此地真埋玉，何人为续招。秋风吊师罢，暮雨逐王骄。万事才情损，千秋意气消。仍闻封禅草，遗恨右文朝。
宗人光禄华松鸿胪王继山邀余于王贡士园看牡丹后复同光禄看芍药戏成一绝
作者：王世贞
朝代：明

坐深那论主和宾，总是乌衣巷里人。差胜红丹与白药，一般花蒂两番春。
宗人汝康都运端阳举孙乞诗为赠
作者：王世贞
朝代：明

淮水汤汤无尽期，琅玕又见吐孙枝。石麒麟送在兹夕，蜡凤凰成应几时。眼中不置阿堵物，膝下所以宁馨儿。蒲觞角黍最初会，它日三千客是谁。
宗伯董丈枉饮岘山泛碧浪湖时范太史伯祯陈都谏体乾在坐太史将赴召北上宗伯遂成一章予嗣得其二一用公原韵一用近赠公韵
作者：王世贞
朝代：明

诸贤名价重南州，岘首吴兴亦胜游。痛饮争呼明月至，狂歌欲断彩云流。那知碧浪重湖夜，别作金台万里秋。我是安期饶落穆，过江今日始言愁。承明促入旧仙班，此日膺舟尚许攀。返照只看归鸟乐，临风仍羡去鸿閒。夕郎高议传青琐，学士清盟向碧山。独有周南留滞客，懒将秋水照颓颜。
宗伯董丈枉饮岘山泛碧浪湖时范太史伯祯陈都谏体乾在坐太史将赴召北上宗伯遂成一章予嗣得其二一用公原韵一用近赠公韵·其二
作者：王世贞
朝代：明

承明促入旧仙班，此日膺舟尚许攀。返照只看归鸟乐，临风仍羡去鸿閒。夕郎高议传青琐，学士清盟向碧山。独有周南留滞客，懒将秋水照颓颜。
宗良国将以近作见示且致知己之感有答一章
作者：王世贞
朝代：明

行卷初开喜欲狂，看来字字挟风霜。那从帝子鸣銮玉，且学书生看屋梁。忆旧明珰投汉渚，怜才清梦绕吴阊。知君岂少南州誉，误信王生齿舌香。
宗良王孙旧示严氏毁先公三密启今复远辱新诗一章见贻感而报谢
作者：王世贞
朝代：明

尺素银钩已再传，每惊朱邸有朱弦。重歌大泽骊珠句，忽忆先朝贝锦篇。死孝愧心还此日，神交屈指定何年。知君未少龙渊气，自上嵾峰望斗边。
定公堂
作者：王世贞
朝代：明

定公创招提，凿破青山色。惜哉不住心，翻留有为迹。
定州画壁水二堵妙绝天下望之若真水起伏潆洄有浩溔万顷之势州志谓为吴道子画非也寺成在道子后百馀年余歌以畅厥美仍为志解嘲
作者：王世贞
朝代：明

柏林寺中千株柏，蛰月寒虬怒生翼。谁为吸尽西江水，一吐阿兰双素壁。永夜旋愁牛汉翻，中堂陡见龙门辟。更疑沧海浴日初，不断潇湘带天色。鸟王睥睨饥欲动，娑竭蜿蜒避无策。惊毫欲捲阿耨枮，醉沈横拖鹫头碧。怪无兰木为穿进，纵有并刀剪不得。寒声飒飒生清澜，令我三日欲卧观。借问画者谁，画笔劲似秋鹰抟。无乃孙知微，定非杨契丹。试披图经读，谓是吴道子。此寺此壁天福始，开元之人人已鬼。只今何限丹青师，好手吴生那得之。君不见唐朝叶道士，摄魄为写松阳碑。
定武兰亭真本歌
作者：王世贞
朝代：明

髭龙蜕骨咸阳陌，玉匣千秋閟神迹。天怜墨派不欲湮，为扫中山一片石。乐论黄庭总非故，褚临冯拓知难敌。隆准虽称高帝裔，赤符自许真人获。面面看来俱是态，头头勘罢无凡格。似从天骨见风流，小展骥群争辟易。世人耳观论肥瘦，飞燕阿环俱国色。一字能开八法先，分身立作诸家式。陈家老叟似北禅，赵吴兴乞不可得。几三百年落余手，更数千本谁其匹。玉躞金题岂增贵，连城照乘难为直。野夫黯澹一办香，相携去访山阴宅。
宜人之什十二章
作者：王世贞
朝代：明
体裁：四言诗

帝曰宜人，光汝于武。笃生令子，为予哲辅。（一章）汝翟汝茀，汝翣乃舆。玼兮流瑱，佩环锵如。（二章）宜人曰吁，昔余天是弃。顾谓大夫，惟余诞弥。尔岂不偕逝，不康禋祀。（三章）惟余甘荼，勤力夙莫。禔禔厥躬，以怙存者。濯濯厥肝，毋恧原土。（四章）惟余与汝，念兹初艰。毋枳于衢，毋家于官。曷不临履，靖共塞渊。（五章）金拜稽首，夙莫祗服。惟帝温纶，如丹如雘。顾惟母训，如石如药。（六章）既肃于公，言省其私。酌彼金罍，以颂维祺。（七章）晰尔毋■，鬒尔毋丝。何以申之，绳绳孙枝。（八章）载崇厥堂，言树之柏。何以表之，维霜维雪。（九章）载荣厥庭，言树之梓。何以袭之，维桃与李。（十章）猗欤宜人，家人是宜。岂惟家人之宜，惟大夫是仪。（十一章）毖哉大夫，宜人是效。岂惟宜人之效，亦惟先子是耀。（十二章）
宜兴吴詹簿见贻山海珍错走笔为谢
作者：王世贞
朝代：明

岩卧应未深，故人迹能继。虽辞何胤肉，尚余许询馈。麋脍披玉鲜，茵蔯缕丝细。食指了不惊，馋口喧儿辈。亦知人天供，奈此禅悦味。
宝云井
作者：王世贞
朝代：明

片片胜鬘云，坠入功德井。山僧解夏还，和云煮新茗。
宝刀歌
作者：王世贞
朝代：明

昆吾精铁光灼烁，不论风胡手中作。涪江水淬明月寒，汉冶风回赤蛟跃。锋尖七曜隐芙蓉，匣里双环吐龙雀。少年醉舞洛阳街，将军血战黄沙漠。记取衔恩一片心，扶君直上麒麟阁。
宝应湖
作者：王世贞
朝代：明

波摇匹练界长空，天阔千帆处处风。入雾楼台先暝黑，隔林枫叶后霜红。长天漠漠水淙淙，鼓吹中流引画艭。南人过此看不足，北人即怕莫推窗。
宝应湖·其一
作者：王世贞
朝代：明

波摇匹练界长空，天阔千帆处处风。入雾楼台先暝黑，隔林枫叶后霜红。
宝应湖·其二
作者：王世贞
朝代：明

长天漠漠水淙淙，鼓吹中流引画艭。南人过此看不足，北人即怕莫推窗。
审录范比部枉驾小园
作者：王世贞
朝代：明

刀笔惊行部，干旄废掩关。公才解雷雨，吾象遁天山。暗壑歌留响，丛花酒破颜。忽闻栖鸟磔，初见火城还。
客中贵谈中军朱大夫王光禄追饯栖霞有作
作者：王世贞
朝代：明

归辙何所爱，爱此中林幽。感叹我良友，驱马迫相求。晨供伊蒲馔，晚橐出珍羞。贵人徇新知，涕泗纵横流。中军追故欢，茕然若无俦。慷慨朱大夫，誓欲命扁舟。沉沉王光禄，悔不昔绸缪。志士歌伐木，颓老恋首丘。诚知中肠异，别泪不可收。
客有秦生者尝尚鲁翁主后流落死京师其友李子为治后归之
作者：王世贞
朝代：明

昔侍灵光日，红颜白玉珂。恩深百岁少，贫至一身多。故旧生涯在，悲欢隔世过。还逢脱骖者，沾泪向江河。
客谈庚戍事
作者：王世贞
朝代：明
体裁：七言绝句

红颜宛转马蹄间，玉箸双垂别汉关。无限春风抛塞北，不教青冢遍阴山。
客谈李于鳞事有感
作者：王世贞
朝代：明

衡门秋色远京尘，畏客时时称采薪。莫为问奇容载酒，近来年少易窥人。
宣城道中阻水不得上
作者：王世贞
朝代：明

夜不闻白猿，朝不见白鹇。忘却下江水，错恨恋舟山。
宪使西华王公七十乃弟旸谷公亦六十九矣子念乞言为寿
作者：王世贞
朝代：明

西华山头西母过，喜君花萼媚烟萝。从知啖蔗流光美，况复分柑乐事多。门有鉴湖堪贺季，室无天女胜维摩。埙篪别是千年曲，不唱平原奈乐何。
宫怨
作者：王世贞
朝代：明

昨夜君王来，守宫辞残血。欢至方识愁，玉阶盻春月。小日苧罗溪，红颜不自持。入宫知见妒，无地着蛾眉。
宫怨·其一
作者：王世贞
朝代：明

昨夜君王来，守宫辞残血。欢至方识愁，玉阶盻春月。
宫怨·其二
作者：王世贞
朝代：明

小日苧罗溪，红颜不自持。入宫知见妒，无地着蛾眉。
宫殿名 其一 拟古
作者：王世贞
朝代：明

昭昭阳春色，桃李吐华光。流年若飞雪，曷不日鼓簧。美人绝代姿，行步兰椒芳。赠我合欢歌，报以万年觞。物候诚骀荡，为乐殊未央。
宫殿名 其二 拟古
作者：王世贞
朝代：明

四候无长春，七情无长乐。零露及朝阳，浮彩须臾铄。方欣朱明晷，阊阖风间作。恋恋千金躯，畴施万年药。含德以自滋，逍遥于林薄。
宫殿名·拟古
作者：王世贞
朝代：明

昭昭阳春色，桃李吐华光。流年若飞雪，曷不日鼓簧。美人绝代姿，行步兰椒芳。赠我合欢歌，报以万年觞。物候诚骀荡，为乐殊未央。四候无长春，七情无长乐。零露及朝阳，浮彩须臾铄。方欣朱明晷，阊阖风间作。恋恋千金躯，畴施万年药。含德以自滋，逍遥于林薄。
宫詹求美长兄七十歌以寿之
作者：王世贞
朝代：明

我兄昔年二十余，秃骑大宛汗血驹。手谈不爱东山墅，角抵能双西域胡。自从折节攻经史，老作公车数奇士。十上空瞻光范门，一官久滞长干里。耻言越甲鸣吴军，奏书自试俱报闻。挂冠神虎动天听，卖剑买犊耕春云。归来但读神仙传，中夜披衣事修链。子午功成姹女归，庚申守罢尸虫变。以兹左肘生杨枝，短发萧然时杖藜。乘兴看调支遁马，治生亲养祝翁鸡。酌兄大斗为兄醉，莫论七十年间事。白日须同我辈长，青云且任儿曹致。
家元驭提学甫校士河南投劾径归诗以志羡
作者：王世贞
朝代：明

才渡漳河兴已阑，北风吹岸惠文冠。何人更许全三乐，此地今看有二难。忽忆淮南青桂色，从它梁苑绛帷寒。莫言小弟茅衷晚，鬒鬓双颧似渥丹。
家弟转官后寄一诗扇钱叔宝有与君何日共闲身语叔宝日作画不休而余苦文债刺促因戏题其后
作者：王世贞
朝代：明

王叟时时征白战，钱翁日日卖青山。多生未断贪名障，博得闲身亦不闲。
宿南岩宫
作者：王世贞
朝代：明

欲凭篮笋数嵬峨，刺眼翻愁胜地多。绝顶夜悬金观出，断崖晴挟火轮过。池从太乙真人卧，亭忆南薰帝子歌。莫话古来冲举事，一官双鬓已蹉跎。
宿昌平寺中
作者：王世贞
朝代：明

招提西郭外，邀我暂披襟。一雨汰行色，诸天回住心。僧来探小品，吾欲老丛林。莫问津梁意，人间道路深。
宿泖塔佛院
作者：王世贞
朝代：明

莫言初地小，但觉四天宽。面面芙蓉镜，层层薜荔冠。一泓鹙眼碧，九点鹫头丹。呗响波声合，渔歌夜色残。经归龙藏易，僧结蜃楼难。我醉声闻酒，谁施法喜餐。倦分禅榻卧，闲借佛书看。犹有微根在，羞人唤宰官。
宿王玄静石湖草堂
作者：王世贞
朝代：明

谈笑风生坐，淹留月满筵。湖光来澹荡，竹色进婵娟。练雀穿帘美，银鱼斗箸鲜。从呼君且去，吾意未回船。
宿长圻寺赠僧解空
作者：王世贞
朝代：明

偶从湖汊系归船，曳杖寻钟古刹悬。幢石草侵天监字，讲坛松漏莫釐烟。僧云净社难呼饮，汝不长斋返近禅。临别杨枝犹解赠，宰官重到定何年。
宿阿曲
作者：王世贞
朝代：明

天门三十六，地户七十二。门门与户户，一一一天帝。
宿阿曲
作者：王世贞
朝代：明

玉帝投宝坛，上清为辟易。高真辞牒去，收奏不遑食。
宿香山寺
作者：王世贞
朝代：明

白云深锁上方幽，蹑屐无劳问惠休。竹里布金千月至，松间鸣玉片泉流。谈经石听蟾蜍转，卓锡天回罔象愁。坐久忽惊心地净，向来西竺在南州。
寄万郎中恤刑楚中
作者：王世贞
朝代：明

似尔飞章少，看他属传同。星辰南纪阔，雨露帝乡公。蹑履衡云外，裁诗峡色中。苍梧去无尽，恐晚北来鸿。闻道衡阳使，真能鉴覆盆。凄凉汨罗水，呜咽楚臣魂。一代心仍屈，千秋赋自尊。如堪荐兰芷，芳意信乾坤。
寄万郎中恤刑楚中·其一
作者：王世贞
朝代：明

似尔飞章少，看他属传同。星辰南纪阔，雨露帝乡公。蹑履衡云外，裁诗峡色中。苍梧去无尽，恐晚北来鸿。
寄万郎中恤刑楚中·其二
作者：王世贞
朝代：明

闻道衡阳使，真能鉴覆盆。凄凉汨罗水，呜咽楚臣魂。一代心仍屈，千秋赋自尊。如堪荐兰芷，芳意信乾坤。
寄东明石拱辰给事
作者：王世贞
朝代：明

灌园身傍太河阴，山色龙光自古今。万死独明臣节在，一归终藉主恩深。屯云不解苍生望，捧日犹悬白简心。在昔同仇饶草莽，即论时态有浮沈。
寄临清方符处士因问讯犹子元焕茂才元焕善书工新声
作者：王世贞
朝代：明

春风锦缆三千舶，夜月朱薨十万家。侠客新传方处士，彩毫题遍石榴花。君家小阮不可当，春日骑驴辞帝乡。醉后曲裁梁苑月，兴来裙掩墨池霜。
寄临清方符处士因问讯犹子元焕茂才元焕善书工新声·其一
作者：王世贞
朝代：明

春风锦缆三千舶，夜月朱薨十万家。侠客新传方处士，彩毫题遍石榴花。
寄临清方符处士因问讯犹子元焕茂才元焕善书工新声·其二
作者：王世贞
朝代：明

君家小阮不可当，春日骑驴辞帝乡。醉后曲裁梁苑月，兴来裙掩墨池霜。
寄于鳞
作者：王世贞
朝代：明

远树太行壮，乱流漳水深。风云来染翰，河岳映披襟。鞭弭中原约，车书异代心。并驱吾岂敢，或可效知音。春日邢台上，独吟千古愁。鼓行人自失，磬折尔何求。宦恐诗名忌，才宁吏事收。西来书一纸，吾病欲全瘳。
寄于鳞·其一
作者：王世贞
朝代：明

远树太行壮，乱流漳水深。风云来染翰，河岳映披襟。鞭弭中原约，车书异代心。并驱吾岂敢，或可效知音。
寄于鳞·其二
作者：王世贞
朝代：明

春日邢台上，独吟千古愁。鼓行人自失，磬折尔何求。宦恐诗名忌，才宁吏事收。西来书一纸，吾病欲全瘳。
寄于鳞书不得报问之
作者：王世贞
朝代：明

病起商秋鬓色残，中原鸿雁转艰难。岂应邮客皆殷羡，自觉朋车未吕安。湖海穷途双掩涕，风尘高枕一加餐。莫言同是藤萝侣，不尽青天泰岱寒。
寄云鹄抑之二给事
作者：王世贞
朝代：明

蓟苑朝回朔思催，故人相见且衔杯。持螯一醉星杓转，并马千门雪色来。赐对实前明主席，为郎虚有大夫才。谁怜淮水兼天涌，望断黄金旧筑台。
寄余德甫
作者：王世贞
朝代：明

当年握手帝城春，馆客平津日夜新。君自误传流水调，朱门只许抱竽人。
寄余德甫徵君
作者：王世贞
朝代：明

中原帝网正弥空，万羽葳蕤傍北风。不散斗边双紫气，忽冥天外一孤鸿。西山秀色谈诗后，章水飞流揽镜中。敢倚竹林人渐贵，五君无处着王戎。
寄余德甫闻有盗警
作者：王世贞
朝代：明

自尔巾车返豫章，萧然五柳似柴桑。江秋月隐芙蓉佩，山晚云归薜荔房。身在青毡偷不惜，酒酣黄犊坐何妨。飞扬总为千年事，邺下狂名已雁行。